open-index/open-wikipedia-markdown huggingface dataset:
জামালপুর বিধানসভা কেন্দ্র

**জামালপুর (বিধানসভা কেন্দ্র)** ভারতের পশ্চিমবঙ্গ রাজ্যের পূর্ব বর্ধমান জেলার একটি বিধানসভা কেন্দ্র। এই কেন্দ্রটি তপসিলি জাতির জন্য সংরক্ষিত।

## এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ২৬২ নং জামালপুর বিধানসভা (এসসি) কেন্দ্রটি জামালপুর সমষ্টি উন্নয়ন ব্লক এবং মগরা গ্রাম পঞ্চায়েত রায়না-১ সমষ্টি উন্নয়ন ব্লক গুলির অন্তর্গত।

জামালপুর বিধানসভা কেন্দ্রটি ৩৮ নং বর্ধমান পূর্ব লোকসভা কেন্দ্র এর অন্তর্গত। পূর্বে এই কেন্দ্রটি বর্ধমান লোকসভা কেন্দ্র এর অন্তর্গত।

## বিধানসভার বিধায়ক

## নির্বাচনী ফলাফল
### ২০২১

 

### ১৯৭৭-২০০৬
২০০৬ সালের বিধানসভা নির্বাচনে, নির্দলের সমর হাজরা জামালপুর (এসসি) কেন্দ্র থেকে জয়ী হন তার নিকটতম প্রতিদ্বন্দ্বী তৃণমূল কংগ্রেসের শঙ্করচন্দ্র মল্লিককে পরাজিত করেন। ২০০১ সালে সিপিআই (এম) এর সমর হাজরা তৃণমূল কংগ্রেসের অজয় ​​প্রামাণিককে, ১৯৯৬ সালে কংগ্রেসের বৈদ্যনাথ দাসকে এবং ১৯৯১ সালে কংগ্রেসের অজয় ​​প্রামাণিককে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ১৯৮৭, ১৯৮২ সালে নির্দলের সুনিল সাঁত্রা কংগ্রেসের পূর্নজয় প্রামাণিককে পরাজিত করেন। এমএফবি এর সুনিল সাঁত্রা ১৯৭৭ সালে আইসিএসের পূর্নজয় প্রামাণিককে পরাজিত করেন।

### ১৯৬২-১৯৭২
১৯৭২ সালে কংগ্রেসের পূর্নজয় প্রামাণিক জয়ী হন। ১৯৭১ সালে এমএফবি এর কালিপদ দাস জয়ী হন। ১৯৬৯ সালে বাংলা কংগ্রেসের বাসুদেব প্রামাণিক জয়ী হন। ১৯৬৭ সালে কংগ্রেসের পূর্নজয় প্রামাণিক জয়ী হন। ১৯৬২ সালে কংগ্রেসের মৃত্যুঞ্জয় প্রামাণিক জয়ী হন। এর আগে আসন বিদ্যমান ছিল না।

## তথ্যসূত্র

বিষয়শ্রেণী:পশ্চিমবঙ্গের বিধানসভা কেন্দ্র
বিষয়শ্রেণী:পূর্ব বর্ধমান জেলার রাজনীতি
বিষয়শ্রেণী:পশ্চিম বর্ধমান জেলার রাজনীতি
পিপলান

**লিয়াকাতাবাদ**  (), পূর্বে পরিচিত ছিল **পিপলান** নামে (), পাকিস্তানের পাঞ্জাব প্রদেশের মিয়ানওয়ালী জেলার পিপলান তহসিলে অবস্থিত একটি শহর ও ইউনিয়ন পরিষদ। Iশহরটি প্রায় ৫২ কিমি (রাস্তা) নিয়ে জেলা রাজধানী মিয়ানওয়ালী থেকে উত্তরে অবস্থান করছে। অন্যান্য অনেক শহরের মধ্যে পিপলান শহরও পরিবেষ্টিত শহর হিসেবে পরিচিত। নিম্নে তুলে ধরা হলঃ

দক্ষিণে মুসা ওয়ালী মাথা, চরকিন, ঝনবীর ও কালুর কোট, দক্ষিণে জাল, দোয়াবা, অলুওয়ালী, চক নং ৫ ডিবি, পূর্বে কুন্দিয়ান ও মিয়ানওয়ালী, হেরোনি ও হাফিজ ওয়ালা এবং পশ্চিমে সিন্ধু নদ অবস্থান করছে।

## তথ্যসূত্র

* List Of Permanent Closed Mills in Pakistan 1980-1991
* NRB Tehsil Municipal administration

বিষয়শ্রেণী:মিয়ানওয়ালী জেলার ইউনিয়ন পরিষদ
বিষয়শ্রেণী:মিয়ানওয়ালী জেলার জনবহুল স্থান
১৯৮৮ স্পেনীয় সুপার কাপ

**১৯৮৮ স্পেনীয় সুপার কাপ** স্পেনীয় ফুটবল প্রতিযোগিতা স্পেনীয় সুপার কাপের একটি আসর, যেটি ১৯৮৮ সালের ২১শে সেপ্টেম্বর হতে ২৯শে সেপ্টেম্বর তারিখ পর্যন্ত আয়োজিত হয়েছিল। এই ম্যাচে ১৯৮৭–৮৮ স্পেনীয় কাপ বিজয়ী বার্সেলোনা এবং ১৯৮৭–৮৮ লা লিগা বিজয়ী রিয়াল মাদ্রিদ মুখোমুখি হয়েছিল, যেখানে রিয়াল মাদ্রিদ সামগ্রিকভাবে ৩–২ গোলে জয়লাভ করেছিল।

## ম্যাচ
### প্রথম লেগ

### দ্বিতীয় লেগ

## আরও দেখুন
*এল ক্লাসিকো

## তথ্যসূত্র

* আরএসএসএসএফ.কম
*  লিঙ্গুয়াস্পোর্ত.কম

বিষয়শ্রেণী:১৯৮৮–৮৯-এ স্পেনীয় ফুটবল কাপ
বিষয়শ্রেণী:স্পেনীয় সুপার কাপ
বিষয়শ্রেণী:রিয়াল মাদ্রিদ ফুটবল ক্লাবের ম্যাচ
বিষয়শ্রেণী:ফুটবল ক্লাব বার্সেলোনার ম্যাচ
বিষয়শ্রেণী:এল ক্লাসিকো ম্যাচ
অ্যালান আলডা

**অ্যালান আলডা** (; জন্ম: **আলফোনসো জোসেফ দাবরুজ্জো**, ২৮ জানুয়ারি ১৯৩৬) হলেন একজন মার্কিন অভিনেতা, পরিচালক, চিত্রনাট্যকার, কৌতুকাভিনেতা ও লেখক। টেলিভিশনে কাজের জন্য তিনি ছয়টি এমি পুরস্কার ও ছয়টি গোল্ডেন গ্লোব পুরস্কার অর্জন করেছেন। ২০০৪ সালে জীবনীমূলক *[[দ্য অ্যাভিয়েটর (২০০৪-এর চলচ্চিত্র)|দি অ্যাভিয়েটর]]* চলচ্চিত্রে অভিনয় করে তিনি শ্রেষ্ঠ পার্শ্ব অভিনেতার জন্য একাডেমি পুরস্কারের মনোনয়ন লাভ করেন।

আলডা যুদ্ধভিত্তিক টেলিভিশন ধারাবাহিক *ম্যাশ* (১৯৭২-১৯৮৩)-এ হকআই পিয়ার্স চরিত্রে অভিনয় করে খ্যাতি অর্জন করেন। তার অভিনীত অন্যান্য টেলিভিশন কর্মগুলো হল *সায়েন্টিফিক আমেরিকান ফ্রন্টিয়ার্স*, *দ্য ওয়েস্ট উইং*, এবং *থার্টি রক*। তার উল্লেখযোগ্য চলচ্চিত্রগুলো হল *সেম টাইম, নেক্সট টাইম* (১৯৭৮) ও *ক্রাইমস অ্যান্ড মিসডেমিনর্স* (১৯৮৯)। তিনি ১৯৮১ সালের *দ্য ফোর সিজনস্‌* চলচ্চিত্র পরিচালনা করে সফলতা অর্জন করেন।

টেলিভিশনে অবদানের জন্য ১৯৯৪ সালে টেলিভিশন হল অব ফেমে তার নাম অন্তর্ভুক্ত করা হয়। ২০১৯ সালে স্ক্রিন অ্যাক্টরস গিল্ড তাকে আজীবন সম্মাননা পুরস্কার প্রদান করে।

## পুরস্কার ও মনোনয়ন

## তথ্যসূত্র

## বহিঃসংযোগ
* 
* 
* 
* 

বিষয়শ্রেণী:১৯৩৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর মার্কিন অভিনেতা
বিষয়শ্রেণী:২১শ শতাব্দীর মার্কিন অভিনেতা
বিষয়শ্রেণী:আইরিশ বংশোদ্ভূত মার্কিন ব্যক্তি
বিষয়শ্রেণী:ইতালীয় বংশোদ্ভূত মার্কিন ব্যক্তি
বিষয়শ্রেণী:নিউ ইয়র্ক শহরের অভিনেতা
বিষয়শ্রেণী:নিউ ইয়র্ক শহরের চলচ্চিত্র পরিচালক
বিষয়শ্রেণী:নিউ ইয়র্ক (অঙ্গরাজ্য)-এর চিত্রনাট্যকার
বিষয়শ্রেণী:ফোর্ডহ্যাম বিশ্ববিদ্যালয়ের প্রাক্তন শিক্ষার্থী
বিষয়শ্রেণী:মার্কিন অজ্ঞেয়বাদী
বিষয়শ্রেণী:মার্কিন চলচ্চিত্র অভিনেতা
বিষয়শ্রেণী:মার্কিন চলচ্চিত্র পরিচালক
বিষয়শ্রেণী:মার্কিন টেলিভিশন অভিনেতা
বিষয়শ্রেণী:মার্কিন টেলিভিশন পরিচালক
বিষয়শ্রেণী:মার্কিন পুরুষ চিত্রনাট্যকার
বিষয়শ্রেণী:মার্কিন নারীবাদী
বিষয়শ্রেণী:গোল্ডেন গ্লোব পুরস্কার (সেরা অভিনেতা - সঙ্গীতধর্মী বা হাস্যরসাত্মক টিভি ধারাবাহিক) বিজয়ী
বিষয়শ্রেণী:ডিরেক্টরস গিল্ড অব আমেরিকা পুরস্কার বিজয়ী
বিষয়শ্রেণী:শ্রেষ্ঠ পার্শ্ব অভিনেতা বিভাগে ন্যাশনাল বোর্ড অব রিভিউ পুরস্কার বিজয়ী
বিষয়শ্রেণী:প্রাইমটাইম এমি পুরস্কার বিজয়ী
বিষয়শ্রেণী:রাইটার্স গিল্ড অব আমেরিকা পুরস্কার বিজয়ী
বিষয়শ্রেণী:আন্তর্জাতিক এমি প্রতিষ্ঠাতা পুরস্কার বিজয়ী
বিষয়শ্রেণী:স্ক্রিন অ্যাক্টরস গিল্ড আজীবন সম্মাননা পুরস্কার প্রাপক
বিষয়শ্রেণী:স্যাটেলাইট পুরস্কার বিজয়ী
বিষয়শ্রেণী:প্রাক্তন রোমান ক্যাথলিক
বিষয়শ্রেণী:মার্কিন যুক্তরাষ্ট্রের সেনা কর্মকর্তা
বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
বিষয়শ্রেণী:মার্কিন স্মৃতিকথাকার
বিষয়শ্রেণী:নারীবাদী পুরুষ
বিষয়শ্রেণী:ক্যালিফোর্নিয়ার চিত্রনাট্যকার
বিষয়শ্রেণী:ক্যালিফোর্নিয়ার চলচ্চিত্র পরিচালক
বিষয়শ্রেণী:২০শ শতাব্দীর মার্কিন পুরুষ লেখক
বিষয়শ্রেণী:২০শ শতাব্দীর মার্কিন অ-কল্পকাহিনী লেখক
বিষয়শ্রেণী:২০শ শতাব্দীর মার্কিন চিত্রনাট্যকার
বিষয়শ্রেণী:২১শ শতাব্দীর মার্কিন অ-কল্পকাহিনী লেখক
বিষয়শ্রেণী:২১শ শতাব্দীর মার্কিন চিত্রনাট্যকার
বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য
বিষয়শ্রেণী:হাস্যরসাত্মক ধারাবাহিকে সেরা প্রধান অভিনেতা বিভাগে প্রাইমটাইম এমি পুরস্কার বিজয়ী
বিষয়শ্রেণী:নাট্যধর্মী ধারাবাহিকে সেরা পার্শ্ব অভিনেতা বিভাগে প্রাইমটাইম এমি পুরস্কার বিজয়ী
বিষয়শ্রেণী:২১শ শতাব্দীর মার্কিন স্মৃতিকথাকার
রোখরি

**রোখরি** পাকিস্তানের পাঞ্জাব প্রদেশের মিয়ানওয়ালী জেলার প্রশাসনিক উপবিভাগের একটি শহর ও ইউনিয়ন পরিষদ। এটি ইসাখেল তহসিলের একটি অন্যতম অঞ্চল হিসেব পরিচালিত হয়ে থাকে। শহরটি ৩২°৩৯'২৫এন৭১°৩০'৩৭ই দ্রাঘিমাংশে অবস্থান করছে।

## রোখরি উপজাতির উল্লেখযোগ্য নিয়াজী
* হুমায়ূর হায়াত খান রোখরিঃ বর্তমান রাজনীতিবিদ সামাদ খেলা
* আমির হায়াত খান রোখরি: পাকিস্তানের রাজনীতিবিদ এবং পাঞ্জাব প্রাদেশিক পরিষদের সদস্য, সামাদ খেলা

## তথ্যসূত্র


বিষয়শ্রেণী:মিয়ানওয়ালী জেলার ইউনিয়ন পরিষদ
বিষয়শ্রেণী:মিয়ানওয়ালী জেলার জনবহুল স্থান
জঁ-ক্লেয়ার তোদিবো

**জঁ-ক্লেয়ার তোদিবো** (জন্ম: ৩০ ডিসেম্বর  ১৯৯৯) একজন ফরাসি ফুটবলার যিনি ফ্রান্সের ক্লাব নিস এর হয়ে  সেন্টার ব্যাক হিসেবে খেলে থাকেন।

তোদিবোর ফুটবলার জীবনের হাতেখড়ি হয় ফরাসি ক্লাব *এফসি লি লিলা*তে। ২০১৬ সালে তোদিবো আরেক ফরাসি ক্লাব তুলুজ-এ যোগ দেন। *তুলুজ বি* এর হয়ে তোদিবোর পেশাদার ফুটবলার জীবন শুরু হয় ২০১৭ সালে। ২০১৮ সালে তিনি তুলুজের মূল দলের সাথে যুক্ত হন। ২০১৯ সালের জানুয়ারিতে তোদিবো বার্সেলোনায় যোগদান করেন। কিন্তু বার্সেলোনায় তিনি নিয়মিত হতে পারেন নি। বিভিন্ন মেয়াদে শালকে ০৪, বেনফিকা ও নিস-এ ধারে কাটানোর পর ২০২১ সালে *নিস* তাকে ৮৫ লক্ষ ইউরোর বিনিময়ে পাকাপাকিভাবে কিনে নেয়।

## পরিসংখ্যান
### ক্লাব

## সম্মাননা
### ক্লাব
;বার্সেলোনা
* লা লিগা: ২০১৮–১৯

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৯৯-এ জন্ম
বিষয়শ্রেণী:ফুটবল মধ্যমাঠের খেলোয়াড়
বিষয়শ্রেণী:লিগ ১-এর খেলোয়াড়
বিষয়শ্রেণী:লা লিগার খেলোয়াড়
বিষয়শ্রেণী:ফুটবল ক্লাব বার্সেলোনার খেলোয়াড়
বিষয়শ্রেণী:ফরাসি প্রবাসী পুরুষ ফুটবলার
বিষয়শ্রেণী:স্পেনে ফরাসি প্রবাসী
বিষয়শ্রেণী:বুন্দেসলিগার খেলোয়াড়
বিষয়শ্রেণী:ফুটবল ক্লাব শালকে ০৪-এর খেলোয়াড়
বিষয়শ্রেণী:তুলুজ ফুটবল ক্লাবের খেলোয়াড়
বিষয়শ্রেণী:স্পোর্ট লিসবোয়া বেনফিকার খেলোয়াড়
বিষয়শ্রেণী:ফরাসি জাতীয় চ্যাম্পিয়নশিপ ৩-এর খেলোয়াড়
বিষয়শ্রেণী:ফ্রান্সের আন্তর্জাতিক যুব ফুটবলার
বিষয়শ্রেণী:ওলাঁপিক জিমনাস্ত ক্লাব নিসের খেলোয়াড়
বিষয়শ্রেণী:স্পেনে ফরাসি প্রবাসী ক্রীড়াবিদ
বিষয়শ্রেণী:ওয়েস্ট হ্যাম ইউনাইটেড ফুটবল ক্লাবের খেলোয়াড়
বিষয়শ্রেণী:প্রিমিয়ার লিগের খেলোয়াড়
বিষয়শ্রেণী:ফ্রান্সের পুরুষ আন্তর্জাতিক ফুটবলার
বিষয়শ্রেণী:পুরুষ ফুটবল কেন্দ্রীয় রক্ষণভাগের খেলোয়াড়
বিষয়শ্রেণী:ইংল্যান্ডে ফরাসি প্রবাসী ক্রীড়াবিদ
বিষয়শ্রেণী:২১শ শতাব্দীর ফরাসি পুরুষ ক্রীড়াবিদ
বিষয়শ্রেণী:ফরাসি পুরুষ ফুটবলার
বিষয়শ্রেণী:ইংল্যান্ডে প্রবাসী পুরুষ ফুটবলার
বিষয়শ্রেণী:স্পেনে প্রবাসী পুরুষ ফুটবলার
বিষয়শ্রেণী:জার্মানিতে প্রবাসী পুরুষ ফুটবলার
বিষয়শ্রেণী:পর্তুগালে প্রবাসী পুরুষ ফুটবলার
শাদিয়া

**শাদিয়া** পাকিস্তানের পাঞ্জাব প্রদেশের মিয়ানওয়ালী জেলার প্রশাসনিক উপবিভাগের একটি শহর ও ইউনিয়ন পরিষদ। এটি মিয়ানওয়ালী তহসিলের একটি অন্যতম অঞ্চল হিসেবে পরিচালিত হয়ে থাকে। শহরটি ৩২°২২'৪৬এন৭১°৪৫'৩৯ই দ্রাঘিমাংশে অবস্থান করছে। আদমশুমারীর আনুমানিক হিসাব অনুযায়ী শহরটির জনসংখ্যা প্রায় ১৭,৭৮৩ জন এর মত।

## তথ্যসূত্র

বিষয়শ্রেণী:মিয়ানওয়ালী জেলার ইউনিয়ন পরিষদ
বিষয়শ্রেণী:মিয়ানওয়ালী জেলার জনবহুল স্থান
আফসান চৌধুরী

**আফসান চৌধুরী** (জন্ম: ১৬ ফেব্রুয়ারি ১৯৫২) একজন বাংলাদেশি সাহিত্যিক, গবেষক ও সাংবাদিক। বাংলাদেশের মুক্তিযুদ্ধভিত্তিক সাহিত্যে অবদানের জন্য তিনি ২০১৮ সালে বাংলা একাডেমি সাহিত্য পুরস্কার লাভ করেন।

## প্রারম্ভিক জীবন
আফসান চৌধুরী ১৯৫২ সালের ১৬ ফেব্রুয়ারি ঢাকায় জন্মগ্রহণ করেন। শিক্ষাজীবনে ঢাকা বিশ্ববিদ্যালয়ের ইতিহাসে বিভাগ থেকে উচ্চতর ডিগ্রি অর্জন করার পর তিনি সাংবাদিকতার মাধ্যমে কর্মজীবন শুরু করেন। সাংবাদিকতা জীবনে তিনি বাংলাদেশের ইংরেজি সাময়িকী ঢাকা কুরিয়ার, ইংরেজি দৈনিক দ্য ডেইলি স্টার ও বিবিসিতে কাজ করেন। পরবর্তীতে তিনি শিক্ষকতায় পেশায় যোগ দেন এবং বর্তমানে ব্র্যাক বিশ্ববিদ্যালয়ে ইতিহাস বিভাগে শিক্ষকতা করছেন।

## সাহিত্য
বাংলাদেশের স্বাধীনতা যুদ্ধে প্রামাণিক গ্রন্থ *[[বাংলাদেশের স্বাধীনতা যুদ্ধ: দলিলপত্র]]* প্রণয়নের সময় তিনি এই প্রকল্পে কাজ করেন। এছাড়াও স্বাধীনতা যুদ্ধ নিয়ে ‘তাহাদের কথা’ নামে একটি ভিডিও প্রামাণ্যচিত্র তৈরি করেন। তার অন্যান্য উল্লেখযোগ্য গ্রন্থের মধ্যে রয়েছে:
* *বাংলাদেশ ১৯৭১* (বাংলাদেশের স্বাধীনতা যুদ্ধ নিয়ে লেখা)
* *বিশ্বাসঘাতকগণ* (বাংলাদেশের স্বাধীনতা যুদ্ধ নিয়ে লেখা উপন্যাস)
* *আফসান চৌধুরীর গল্প*
* *কনভার্সেশন উইথ সোলেমান* (কবিতা - ইংরেজিতে প্রকাশিত)

## মামলা
২০১৭ সালে সাবেক সেনা কর্মকর্তা মাসুদ উদ্দিন চৌধুরী তথ্যপ্রযুক্তি আইনে আফসান চৌধুরীর বিরুদ্ধে মামলা করেন। পরবর্তীতে তিনি জামিনে মুক্তি পান। এছাড়াও একই বছর, ফেসবুকে করা তাঁর আরও একটি মন্তব্যের জন্য তাঁকে উকিল নোটিশ পাঠানো হয়।

## তথ্যসূত্র

বিষয়শ্রেণী:১৯৫২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলা একাডেমি সাহিত্য পুরস্কার বিজয়ী
বিষয়শ্রেণী:বাংলাদেশী গবেষক
বিষয়শ্রেণী:বাংলাদেশী সাংবাদিক
বিষয়শ্রেণী:বাংলাদেশী কলাম লেখক
বিষয়শ্রেণী:বাংলাদেশী পুরুষ লেখক
বিষয়শ্রেণী:বাঙালি লেখক
সা’দত আলি আখন্দ সাহিত্য পুরস্কার

**সা’দত আলি আখন্দ সাহিত্য পুরস্কার** হল বাংলা একাডেমি প্রদত্ত একটি পুরস্কার। সমকালীন বাংলা সাহিত্যের সাহিত্যসেবীদের বিশিষ্ট অবদান ও তাদের সৃষ্টিশীল প্রতিভার স্বীকৃতিস্বরূপ এই পুরস্কারটি দেয়া হয়।

## ইতিহাস
১৯৯০ সাল থেকে বাংলা একাডেমি এই পুরস্কারটি প্রদান করছে। সা’দত আলি আখন্দ-এর পরিজন প্রদত্ত অর্থ দিয়ে বাংলা একাডেমি প্রতি বছর এই পুরস্কারের কার্যক্রম পরিচালনা করে। পুরস্কারের অর্থ হিসেবে ৫০,০০০.০০ (পঞ্চাশ হাজার) টাকার চেক, সম্মাননাপত্র ও সম্মাননা স্মারক প্রদান করা হয়।

## পুরস্কার প্রাপ্তগণ

# আবদুল হক (১৯৯০, পুরস্কার গ্রহণে অস্বীকৃতি জানান)
# আবু হেনা মোস্তফা কামাল (১৯৯১, মরণোত্তর)
# আহমদ ছফা (১৯৯২, পুরস্কার প্রত্যাখান করেন)
# কাজী আবদুল মান্নান (১৯৯৩)
# হাসান হাফিজুর রহমান (১৯৯৪, মরণোত্তর)
# আরজ আলী মাতুব্বর (১৯৯৫, মরণোত্তর)
# আখতারুজ্জামান ইলিয়াস (১৯৯৬)
# কায়েস আহমেদ (১৯৯৭, মরণোত্তর)
# সনজীদা খাতুন (১৯৯৮)
# সনৎকুমার সাহা (১৯৯৯)
# মোতাহার হোসেন সূফী (২০০০)
# হরিপদ দত্ত (২০০১)
# মান্নান হীরা (২০০২)
# রিজিয়া রহমান (২০০৩)
# আবদুল হাফিজ (২০০৪)
# শামসুল ইসলাম (২০০৫)
# নয়ন রহমান (২০০৬)
# আবদুল করিম (২০০৭)
# সরদার ফজলুল করিম (২০০৮)
# সানাউল হক খান (২০০৯)
# মহাদেব সাহা (২০১০)
# খোন্দকার সিরাজুল হক (২০১১)
# জাহানারা নওশিন (২০১২)
# কাজী রোজী (২০১৩)
# ফজলুল আলম (২০১৪)
# কায়সুল হক (২০১৫)
# হোসেনউদ্দীন হোসেন (২০১৬)
# সাইফুদ্দীন চৌধুরী ও শফিউল আলম (২০১৭)
# আবিদ আজাদ (২০১৮, মরণোত্তর)
# পাপড়ি রহমান (২০১৯)
# মোহাম্মদ হারুন-উর-রশিদ (২০২৪, মরণোত্তর)

## তথ্যসূত্র

বিষয়শ্রেণী:বাংলা একাডেমি পুরস্কার‎
বিষয়শ্রেণী:১৯৯০-এ প্রবর্তিত পুরস্কার
বিষয়শ্রেণী:বাংলাদেশী সাহিত্য পুরস্কার
বিষয়শ্রেণী:বাংলা সাহিত্য পুরস্কার
জিম স্লাইট

**জেমস স্লাইট** (; জন্ম: ২০ অক্টোবর, ১৮৫৫ - মৃত্যু: ৯ ডিসেম্বর, ১৯৩০) ভিক্টোরিয়ার অ্যাশবি এলাকায় জন্মগ্রহণকারী অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৮৮০ সময়কালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছিলেন।

ঘরোয়া প্রথম-শ্রেণীর অস্ট্রেলীয় ক্রিকেটে ভিক্টোরিয়া দলের প্রতিনিধিত্ব করেছেন **জিম স্লাইট**। দলে তিনি মূলতঃ ডানহাতি ব্যাটসম্যান হিসেবে খেলতেন।

## ঘরোয়া ক্রিকেট
১৮৭৪ থেকে ১৮৮৮ সময়কালে ঘরোয়া প্রথম-শ্রেণীর অস্ট্রেলীয় ক্রিকেটে ভিক্টোরিয়ার পক্ষে খেলেছিলেন। তবে রাজ্যদলের সাফল্যের প্রতিচিত্র এখানে মেলে ধরতে পারেননি তিনি। ১৮৮২-৮৩ মৌসুমে সাউথ মেলবোর্নের পক্ষে ২৭৯ রান তুলেছিলেন। অদ্যাবধি তার এ সংগ্রহটি ক্লাব রেকর্ডরূপে টিকে আছে স্ব-মহিমায়।

## টেস্ট ক্রিকেট
১৮৮০ সালে একটিমাত্র টেস্টে অংশগ্রহণের সুযোগ পেয়েছিলেন তিনি। ৬ সেপ্টেম্বর, ১৮৮০ তারিখে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার।

১৮৮০ সালে অস্ট্রেলিয়া দলের সাথে ইংল্যান্ড গমন করেন। প্রথম টেস্টে অংশগ্রহণ করার সুযোগ পান। তবে, বাদ-বাকি সময়টুকুতে অসুস্থতাজনিত কারণে মাঠে অনুপস্থিত থাকতে বাধ্য হন।

## ব্যক্তিগত জীবন
ক্রিকেটের পাশাপাশি অস্ট্রেলীয় রুলস ফুটবলেও দক্ষতার স্বাক্ষর রেখেছিলেন। ভিক্টোরিয়া ফুটবল অ্যাসোসিয়েশনে (ভিএফএ) সাউথ মেলবোর্ন ফুটবল ক্লাবে খেলেছেন। এছাড়াও মাঠে আম্পায়ারের দায়িত্ব পালন করতেন তিনি। ১৮৭৯ সালে আন্তঃরাজ্যীয় রুলস খেলার প্রথমটিতে আম্পায়ার হিসেবে খেলা পরিচালনা করেছিলেন তিনি।

৯ ডিসেম্বর, ১৯৩০ তারিখে ভিক্টোরিয়ার ইলস্টার্নউইকে ৭৫ বছর বয়সে জিম স্লাইটের দেহাবসান ঘটে।

## তথ্যসূত্র

## আরও দেখুন
* উইলিয়াম মোল
* জর্জ আলেকজান্ডার
* কুইন্সল্যান্ড ক্রিকেট দল
* এক টেস্টের বিস্ময়কারী
* অ্যাশেজ সিরিজের তালিকা
* অস্ট্রেলীয় টেস্ট ক্রিকেটারদের তালিকা
* টেস্ট ক্রিকেট অভিষেকে ৫ উইকেট লাভকারী ইংরেজ ক্রিকেটারদের তালিকা

## বহিঃসংযোগ
* 
* 

## গ্রন্থপঞ্জি
* Atkinson, G. (1982) *Everything you ever wanted to know about Australian rules football but couldn't be bothered asking*, The Five Mile Press: Melbourne. .

বিষয়শ্রেণী:১৮৫৫-এ জন্ম
বিষয়শ্রেণী:১৯৩০-এ মৃত্যু
বিষয়শ্রেণী:অস্ট্রেলীয় ক্রিকেটার
বিষয়শ্রেণী:অস্ট্রেলিয়ার টেস্ট ক্রিকেটার
বিষয়শ্রেণী:জিলংয়ের ক্রীড়াবিদ
বিষয়শ্রেণী:অস্ট্রেলীয় রুলস ফুটবল আম্পায়ার
বিষয়শ্রেণী:ভিক্টোরিয়ার ক্রিকেটার
বিষয়শ্রেণী:ভিক্টোরিয়া (অস্ট্রেলিয়া) থেকে আগত ক্রিকেটার
বিষয়শ্রেণী:দক্ষিণ মেলবোর্ন ফুটবল ক্লাবের (ভিএফএ) খেলোয়াড়
খন্ডকায়ন

## জীববিজ্ঞান

কোনো প্রাণীর দেহ যদি অনুলম্ব অক্ষ বরাবর একই ধরনের খন্ডকের ক্রমিক পুনরাবৃত্তির(serial repetition)  ফলে গঠিত হয় তখন এ অবস্থাকে খন্ডকায়ন বা metamerism বলে। এক্ষেত্রে দেহ গঠনকারী প্রত্যেক অংশ হচ্ছে এককটি খন্ডক(metamere)।খন্ডকায়ন বাহ্যিক বা অঅভ্যন্তরীণ হতে পারে (যেমন মানুষের কশেরুকা বা স্নায়ুগ্রন্থি) কিংবা একই প্রাণিতে বাহ্যিক ও অভ্যন্তরীণ উভয় ধরনের হতে পারে (যেমন -কেঁচোর খন্ডকায়ন) এক্ষেত্রে প্রথমোক্ত ধরনকে অপ্রকৃত-খন্ডকায়ন(pseudo-metamerism) এবং পরের ধরনকে প্রকৃত-খন্ডকায়ন (true-metamerism)  বলে।

## তথ্যসূত্র

বিষয়শ্রেণী:প্রাণী
বিষয়শ্রেণী:প্রাণীর বিভিন্নতা ও শ্রেণিবিন্যাস
বিষয়শ্রেণী:বিকাশমূলক জীববিজ্ঞান
সাতমাথা

**সাতমাথা** বা **বীর শ্রেষ্ঠ চত্বর** উত্তরবঙ্গের বগুড়া নগরের সড়ক সংযোগস্থল ও প্রাণকেন্দ্র। সাতজন বীরশ্রেষ্ঠকে সম্মান জানানোথ জন্য এখানে তাদের ছবি দিয়ে বীর শ্রেষ্ঠ স্মৃতিস্তম্ভ নির্মাণ করা হয়েছে। 

## তথ্যসূত্র

## বহিঃসংযোগ

* 

বিষয়শ্রেণী:বগুড়া
বিষয়শ্রেণী:বাংলাদেশের চত্বর
আস্তিকীয় সম্ভাবনার বর্ণালী

রিচার্ড ডকিন্স তার *[[দ্য গড ডিলিউশন]]* গ্রন্থের মাধ্যমে **আস্তিকীয় সম্ভাবনা বর্ণালী** () পদবাচ্যকে সর্বপ্রথম লোকপ্রিয় করে তোলেন। ঈশ্বরের অস্তিত্ব আছে কি নেই ব্যক্তির এরূপ বিশ্বাসের নানা স্তরকে ডকিন্স এ পদবাচ্যের মাধ্যমে শ্রেণীবিভক্ত করেন।

## নাস্তিক্যবাদ, আস্তিক্যবাদ এবং অজ্ঞেয়বাদ
জে. জে. সি. স্মার্ট বলেন, নাস্তিক্যবাদ ও অজ্ঞেয়বাদ এর মধ্যকার পার্থক্যটা পরিষ্কার নয়, এবং অনেক ব্যক্তি যারা নিজেদেরকে অজ্ঞেয়বাদী বলে দাবি করেন, প্রকৃতপক্ষে তারা আসলে নাস্তিক্যবাদী। তিনি লেখেন, এই ভ্রান্ত সনাক্তকরণটি একরকম অযৌক্তিক দার্শনিক সন্দেহবাদের উপর ভিত্তি করে দাঁড়িয়ে আছে, যা আমাদেরকে এই জগৎ সম্পর্কে কোন জ্ঞানকে চূড়ান্ত বলে দাবি করতে অনুমোদন দেয় না। তিনি এর বদলে নিম্নোক্ত বিশ্লেষণকে প্রস্তাব করেন:

 ধরা যাক, একজন ব্যক্তি (ধরলাম, তার নাম **রহিম**) নিজেকে আস্তিক্যবাদী, নাস্তিক্যবাদী নাকি অজ্ঞেয়বাদী দাবি করবেন তা নির্ণয় করতে হবে। আমি প্রস্তাব করব যে, যদি রহিম; ঈশ্বরের অস্তিত্বের বিভিন্ন প্রমাণ বিচার করে ঈশ্বরের অস্তিত্বের সম্ভাবনাকে ১ এর কাছাকাছি মনে করে তবে সে আস্তিক্যবাদী (সম্ভাবনা ১ অর্থ ১০০%, কোন ঘটনা ঘটবার সম্ভাবনা ০ থেকে ১ পর্যন্ত হতে পারে, যেখানে সম্ভাবনা ১ হবার অর্থ হচ্ছে ঘটনাটি অবশ্যই ঘটবে আর ০ হবার অর্থ ঘটনাটি কখনই ঘটবে না। সম্ভাবনা ১ থেকে ০ এর মধ্যে যেকোন বাস্তব বাস্তব সংখ্যা হতে পারে)। যদি রহিমের কাছে ঈশ্বরের অস্তিত্বের সম্ভাবনা ০ এর কাছাকাছি হয় তবে সে নাস্তিক্যবাদী হবে। আর যদি তার কাছে ঈশ্বরের অস্তিত্বের সম্ভাবনা ১ ও ০ এর মাঝামাঝি কোথাও থাকে তাহলে সে অজ্ঞেয়বাদী হবে। এই শ্রেণিবিভাগ নিয়ে কোন ধরাবাঁধা নিয়ম নেই, কারণ এর সীমারেখাগুলো অস্পষ্ট। ঠিক যেমন কোন মধ্যবয়স্ক ব্যক্তি নিজের মাথাকে "টাক মাথা" বলবেন, নাকি "টাক মাথা নয়" বলবেন সেসম্পর্কে নিশ্চিত হতে পারেন না, তাকে আরও খুঁটিনাটি সহ নিজের চুলের অবস্থাকে ব্যাখ্যা করতে হয়।

## ডকিন্স এর প্রস্তাব
[সংযোগ=https://en.wikipedia.org/wiki/File:Richard_Dawkins_35th_American_Atheists_Convention.jpg|alt=|থাম্ব|[রিচার্ড ডকিন্স]]
"দ্য গড ডিলিউশন" গ্রন্থে রিচার্ড ডকিন্স বলেন, "অন্যান্য বৈজ্ঞানিক অনুকল্পের মতই ঈশ্বরের অস্তিত্ব একটি অনুকল্প "। তিনি ঈশ্বরে বিশ্বাস এর অবস্থান নিয়ে দুটো বিপরীতমুখী দর্শনের (আস্তিক্যবাদ ও নাস্তিক্যবাদ) দিকে না গিয়ে এই দুই সুনির্দিষ্ট দর্শনের মাঝে একটি অনবরত বর্ণালি কল্পনা করেন; যাকে ৭টি মাইলফলকের দ্বারা প্রকাশ করা যেতে পারে। তিনি এই বর্ণালীকে বলেছেন "সম্ভাবনার বর্ণালী" ()। ডকিন্সের প্রস্তাবনা মতে, একজন মানুষের যে বিশ্বাস সে বিশ্বাসের অবস্থান এই ৭টি মাইলফলকের মাধ্যমে সুনির্দিষ্টভাবে দেখানো যাবে। এই মাইলফলকগুলো হলঃ:

ডকিন্স যুক্তি দিয়ে বলেন, বেশিরভাগ আস্তিক মানুষ তাদের সন্দেহের বিরুদ্ধে গিয়ে ধর্মীয় বিশ্বাসকে শক্তভাবে আকড়ে থাকেন, এবং তাই নিজেদেরকে ১ নং অবস্থানেই ফেলেন। পক্ষান্তরে বেশিরভাগ নাস্তিক নিজেদেরকে ৭ নং অবস্থানে ফেলেন না, কারণ নাস্তিক্যবাদের উদ্ভব হয় প্রমাণের অভাবে এবং প্রমাণের উপস্থিতি সবসময়ই চিন্তাশীল মানুষের চিন্তাকে পরিবর্তন করে ফেলতে পারে। মুদ্রিত কাগজে ডকিন্স নিজেকে ৬ নং অবস্থানে বলে স্বীকার করলেও বিল মার এবং এনথোনি কেনির নেয়া সাক্ষাতকারে ডকিন্স প্রস্তাব করেন "৬.৯" নং অবস্থানই বেশি নিখুত হবে।

## আরও দেখুন

* অজ্ঞেয়বাদী নাস্তিক্যবাদ
* ঔদাসীন্যবাদ
* ইগনস্টিসিজম
* অ-আস্তিক্যবাদ

## তথ্যসূত্র


বিষয়শ্রেণী:নাস্তিক্যবাদ
বিষয়শ্রেণী:আস্তিক্যবাদ
বিষয়শ্রেণী:ফলিত সম্ভাব্যতা
কাম্পো দে সিউদাদ লিনেয়াল

**কাম্পো দে সিউদাদ লিনেয়াল** ( *ভেলোদ্রোমো দে সিউদাদ লিনেয়াল*) স্পেনের মাদ্রিদে অবস্থিত একটি বহুমুখী স্টেডিয়াম। এটি প্রাথমিকভাবে রিয়াল মাদ্রিদ ফুটবল ক্লাব ব্যবহার করতো। যা ১৯২৪ সালে এস্তাদিও চামার্তিন দ্বারা প্রতিস্থাপিত করা হয়। স্টেডিয়ামটির দর্শক ধারণক্ষমতা ছিলো ৮,০০০।

## তথ্যসূত্র

## বহিঃসংযোগ
* Estadios de España 

বিষয়শ্রেণী:স্পেনের বিলুপ্ত ফুটবল মাঠ
বিষয়শ্রেণী:রিয়াল মাদ্রিদ ফুটবল ক্লাব
মযহারুল ইসলাম কবিতা পুরস্কার

**[[মযহারুল ইসলাম]] কবিতা পুরস্কার** বাংলা একাডেমি প্রদত্ত একটি পুরস্কার। প্রতিবছর এই পুরস্কার প্রদান করা হয়। বাংলাদেশের মেধাবী, খ্যাতিমান এবং প্রতিভাবান কবিদের অবদানের স্বীকৃতি প্রদানের উদ্দেশ্যে এই পুরস্কার প্রদান করা হয়।

## ইতিহাস
বাংলা একাডেমি ২০১০ সাল থেকে মযহারুল ইসলাম কবিতা পুরস্কার প্রদানের সিদ্ধান্ত গ্রহণ করে। লেখক, গবেষক ও কবি মযহারুল ইসলামের স্মৃতি রক্ষার উদ্দেশ্যে এই পুরস্কার চালু করা হয়। এই পুরস্কারের মূল্যমান ১,০০,০০০.০০ (এক লক্ষ) টাকা, সেই সাথে সম্মাননাপত্র ও সম্মাননা স্মারক প্রদান করা হয়।

## পুরস্কার প্রাপ্তগণ
# আবুল হোসেন (২০১০)
# সৈয়দ শামসুল হক (২০১১)
# শহীদ কাদরী (২০১২)
# বেলাল চৌধুরী (২০১৩)
# আসাদ চৌধুরী (২০১৪)
# মোহাম্মদ রফিক (২০১৫)
# আবুবকর সিদ্দিক (২০১৬)
#রুবি রহমান (২০১৭)
# মুহম্মদ নূরুল হুদা (২০১৮)
# মহাদেব সাহা (২০১৯)
# সুকুমার বড়ুয়া (২০২১)
# নির্মলেন্দু গুণ (২০২৩)

## তথ্যসূত্র

বিষয়শ্রেণী:বাংলা একাডেমি পুরস্কার‎
বিষয়শ্রেণী:২০১০-এ প্রবর্তিত পুরস্কার
বিষয়শ্রেণী:বাংলাদেশী সাহিত্য পুরস্কার
বিষয়শ্রেণী:বাংলা সাহিত্য পুরস্কার
বিষয়শ্রেণী:বাংলাদেশের বেসামরিক পুরস্কার ও সম্মাননা
বিষয়শ্রেণী:বাংলা একাডেমি
এভিচি

**টিম বার্গলিং** (সুইডিশ নাম:টিম বার্লিং) পেশাগতভাবে **এভিচি** নামে পরিচিতি, যিনি একজন সুইডিশ সংগীতশিল্পী, ডিজে, রিমিক্সার এবং রেকর্ড প্রযোজক ছিলেন।

১৬ বছর বয়সে বার্গলিং তার রিমিক্সগুলি ইলেকট্রনিক মিউজিক ফোরামে পোস্ট করতে শুরু করেন, যার ফলে তার প্রথম রেকর্ড চুক্তি ঘটে।  ২০১১ সালে তিনি তার একক সংগীত "**লেভেলস**" এর মাধ্যমে জনপ্রিয়তা অর্জন করেন। তার প্রথম স্টুডিও অ্যালবাম, ***ট্রু*** (২০১৩), একাধিক শৈলী উপাদান সঙ্গে মিশ্রিত ইলেকট্রনিক সঙ্গীত এবং সাধারণত ইতিবাচক রিভিউ পেয়েছে। এটি পনেরোটি দেশে শীর্ষ দশে উঠেছিল এবং আন্তর্জাতিক ডান্স চার্টের শীর্ষে উঠেছিল; এর প্রধান একক সংগীত, "**ওয়েক মি আপ**", ইউরোপের বেশিরভাগ সঙ্গীত বাজারে শীর্ষে উঠেছে এবং যুক্তরাষ্ট্রে চতুর্থ স্থানে পৌঁছেছিল।

২০১৫  সালে,টিম  তার দ্বিতীয় স্টুডিও অ্যালবাম,**স্টোরিজ** প্রকাশ করেছিলেন এবং২০১৭  সালে তিনি একটি ইপি,**এভিচি (০১) ** প্রকাশ করেছিলেন।টিম ২০১২  সালে ডেভিডগেটারর সাথে "**সানশাইন**" এর জন্য গ্র্যামি পুরস্কারের জন্য মনোনীত করা হয়েছিল এবং২০১৩  সালে লেভেলস এর জন্য"।

শারীরিক সমস্যা এবং কিছু বছর ধরে মানসিকভাবে অবসাদগ্রস্ত হওয়ায় ২০১৬ সালে টিম সফর থেকে বিরত থাকা শুরু করেন।  ২০১৮ সালের এপ্রিল মাসের ২০তারিখ এভিচি ওমানের মাস্কাটে আত্মহত্যা করেন। তাকে ৮ ই জানুয়ারি তার জন্মস্থান সুইডেনের স্টকহোমে সমাধিস্থ করা হয়।

## তথ্যসূত্র

বিষয়শ্রেণী:ইলেকট্রনিক ডান্স মিউজিক ডিজে
বিষয়শ্রেণী:গেফেন রেকর্ডসের শিল্পী
বিষয়শ্রেণী:ইলেকট্রো হাউজ সঙ্গীতজ্ঞ
বিষয়শ্রেণী:এমটিভি ইএমএ বিজয়ী
বিষয়শ্রেণী:প্রোগ্রেসিভ হাউজ সঙ্গীতজ্ঞ
বিষয়শ্রেণী:রিমিক্সার
বিষয়শ্রেণী:২০১৮-এ আত্মহত্যা
বিষয়শ্রেণী:১৯৮৯-এ জন্ম
বিষয়শ্রেণী:২০১৮-এ মৃত্যু
বিষয়শ্রেণী:আত্মহননকারী পুরুষ
ঈশা কোপিকর

**ঈশা কোপিকার** (; জন্মঃ ১৯শে সেপ্টেম্বর ১৯৭৬) হচ্ছেন ভারতের একজন চলচ্চিত্র অভিনেত্রী। ঈশা হিন্দি, তামিল, তেলুগু, কন্নড় এবং মারাঠি ভাষার চলচ্চিত্রেও অভিনয় করেছেন। তার অভিনীত গুরুত্বপূর্ণ চলচ্চিত্রগুলো হলো *[[গার্লফ্রেন্ড (২০০৪-এর চলচ্চিত্র)|গার্লফ্রেন্ড]]* (২০০৪), *ডি* (২০০৬), *ডার্লিং* (২০০৭) এবং *শবরি* (২০১১)। তিনি বেশ কয়েকটি চলচ্চিত্রে সাপোর্টিং রোলে ছিলেন যেমনঃ *ফিযা* (২০০০), *কোম্পানি* (২০০২), *[[কাঁটে]]* (২০০২), *কেয়ামতঃ সিটি আন্ডার থ্রেট* (২০০৩), *তুঝে মেরি কসম* (২০০৩), *[[হাম তুম]]* (২০০৪), *[[কিয়া কুল হ্যায় হাম]]* (২০০৫), *ম্যানে পিয়ার কিঁউ কিয়া* (২০০৫), *[[৩৬ চায়না টাউন]]* (২০০৬) এবং *[[ডন: দ্যা চেজ বিগিনস এগেইন|ডন দ্যা চেজ বিগিন্স এগেইন]]* (২০০৬)।
## প্রেক্ষাপট
ঈশার জন্ম ১৯৭৬ সালে মুম্বাইয়ের মাহিম এলাকায় ম্যাঙ্গালোরীয় বংশের কোংকানি পরিবারে। তার একটি কনিষ্ঠ ভ্রাতা আছে। ঈশা মুম্বাইয়ের রামনারায়ণ রুইয়া কলেজ থেকে লাইফ সায়েন্স বিষয়ে স্নাতক সম্পন্ন করেছিলেন। এই কলেজে পড়াকালীন সময়ে ঈশা ফটোগ্রাফার গৌতম রাজধক্ষ্যের ফটোশুটে অংশ নিয়েছিলেন। তার ছবি পত্রিকা এবং ম্যাগাজিনে ছাপা হয়েছিলো, ফলশ্রুতিতে ঈশা টেলিভিশনের বিজ্ঞাপনে কাজ করার সুযোগ পেয়ে যান, তিনি ল'রিয়াল, রেক্সোনা, ক্যামেয়, টিপ্স এ্যান্ড টোজ এবং কোকা-কোলার বিজ্ঞাপনে অভিনয় করেন। ১৯৯৫ সালের মিস ইন্ডিয়া প্রতিযোগিতায় ঈশা অংশ নিয়ে মিস ট্যালেন্ট ক্রাউন জিতেছিলেন। বিজ্ঞাপনচিত্রে কাজ এবং মডেলিং এর জন্য তিনি চলচ্চিত্রে ডাক পেয়ে যান যদিও দক্ষিণ ভারতীয় চলচ্চিত্রে, তার জীবনের প্রথম চলচ্চিত্র ছিলো তেলুগু ভাষার।

## তথ্যসূত্র

## বহিঃসংযোগ

* 

বিষয়শ্রেণী:১৯৭৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর ভারতীয় অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:কন্নড় চলচ্চিত্র অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:মুম্বইয়ের অভিনেত্রী
বিষয়শ্রেণী:মুম্বইয়ের নারী মডেল
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:মারাঠি চলচ্চিত্র অভিনেত্রী
বিষয়শ্রেণী:ফিল্মফেয়ার পুরস্কার দক্ষিণ বিজয়ী
বিষয়শ্রেণী:কোঙ্কণী ব্যক্তি
বিষয়শ্রেণী:ভারতীয় ওয়েব ধারাবাহিক অভিনেত্রী
বিষয়শ্রেণী:মহারাষ্ট্রের ভারতীয় জনতা পার্টির রাজনীতিবিদ
বিষয়শ্রেণী:মুম্বইয়ের রাজনীতিবিদ
মার্ক রনসন

**মার্ক ড্যানিয়েল রনসন** একজন ইংরেজ সংগীতশিল্পী, ডিজে, সংগীতলেখক এবং রেকর্ড প্রযোজক। তিনি ৫বার গ্র‍্যামি এওয়ার্ড পেয়েছেন।

রনসন লন্ডনে জন্মগ্রহণ করেন এবং নিউ ইয়র্কে তার সৎপিতা মিক জনস এর সাথে বড় হন, যা বাল্যকালেই তাকে সংগীতের প্রতি আগ্রহী করে তোলে।নিউ ইয়র্ক বিশ্ববিদ্যালয়ে অধ্যয়নকালে তিনি হিপ-হপ জগতে একজন জনপ্রিয় ডিজে হিসেবে পরিচিতি পান। তার প্রথম অ্যালবাম " Here Comes the Fuzz" কোনো বড়সড় সাড়া ফেলতে সক্ষম হয়নি। 
২০১৪ সালে রনসন ব্রুনো মার্স সহ "Uptown Funk" রিলিজ করেন, যা ব্যাপক জনপ্রিয়তা পায়।

২০১৮ তে তিনি তার নিজস্ব রেকর্ড লেবেল জেলিজ রেকর্ড প্রতিষ্ঠা করেন।

## তথ্যসূত্র

বিষয়শ্রেণী:১৯৭৫-এ জন্ম
বিষয়শ্রেণী:ইংরেজ গীতরচয়িতা
বিষয়শ্রেণী:ইংরেজ বহু-যন্ত্রবাদক
বিষয়শ্রেণী:ইংরেজ রেকর্ড প্রযোজক
বিষয়শ্রেণী:ইহুদি সঙ্গীতশিল্পী
বিষয়শ্রেণী:গোল্ডেন গ্লোব পুরস্কারপ্রাপ্ত সঙ্গীতজ্ঞ
বিষয়শ্রেণী:গ্র্যামি পুরস্কার বিজয়ী
বিষয়শ্রেণী:ব্রিট পুরস্কার বিজয়ী
বিষয়শ্রেণী:জীবিত ব্যক্তি
বিষয়শ্রেণী:মার্কিন যুক্তরাষ্ট্রে ইংরেজ অভিবাসী
বিষয়শ্রেণী:রুশ-ইহুদি বংশোদ্ভূত ইংরেজ
বিষয়শ্রেণী:শ্রেষ্ঠ মৌলিক গানের গীতিকারের জন্য একাডেমি পুরস্কার বিজয়ী
বিষয়শ্রেণী:২১শ শতাব্দীর ইংরেজ সঙ্গীতজ্ঞ
বিষয়শ্রেণী:আপ্রা পুরস্কার বিজয়ী
বিষয়শ্রেণী:কলাম্বিয়া রেকর্ডসের শিল্পী
বিষয়শ্রেণী:হিপ হপ রেকর্ড প্রযোজক
বিষয়শ্রেণী:আরসিএ রেকর্ডসের শিল্পী
বিষয়শ্রেণী:রিমিক্সার
বিষয়শ্রেণী:মার্কিন যুক্তরাষ্ট্রের নাগরিকীকৃত নাগরিক
বিষয়শ্রেণী:অস্ট্রীয়-ইহুদি বংশোদ্ভূত ব্রিটিশ ব্যক্তি
বিষয়শ্রেণী:ইহুদি সঙ্গীতজ্ঞ
বিষয়শ্রেণী:এমটিভি ভিডিও মিউজিক অ্যাওয়ার্ড বিজয়ী
বিষয়শ্রেণী:মার্কিন অল্টারনেটিভ রক সঙ্গীতজ্ঞ
বিষয়শ্রেণী:মার্কিন যুক্তরাষ্ট্রে ব্রিটিশ অভিবাসী
বিষয়শ্রেণী:মার্কিন হিপ হপ ডিজে
বিষয়শ্রেণী:২১শ শতাব্দীর ব্রিটিশ সঙ্গীতজ্ঞ
ধলভূমগড় বিমানবন্দর

**ধলভূমগড় বিমানবন্দর** জামশেদপুরের গ্রীনফিল্ড বিমানবন্দর হিসাবে ঝাড়খণ্ড রাজ্যের ধলভূমগড়ের একটি প্রস্তাবিত সরকারি বিমানবন্দর। ঝাড়খণ্ড সরকার এবং ভারতীয় বিমানবন্দর কর্তৃপক্ষ (এএআই) ২৪ জানুয়ারী ২০১৯ সালে  বিমানবন্দরের নির্মাণের জন্য একটি সমঝোতা স্মারক (এমওইউ) স্বাক্ষর করেছে। সমঝোতা স্মারকের অধীনে এটিআর-৭২ বিমানের চালানোর জন্য উপযুক্ত বিমানবন্দর স্থাপনের জন্য একটি যৌথ উদ্যোগ সংস্থা স্থাপন করা হবে।

এটি জামশেদপুর থেকে ৬০ কিলোমিটার এবং বহড়াগোড়া থেকে ৩৫ কিলোমিটার দূরে অবস্থিত দ্বিতীয় বিশ্বযুদ্ধে ব্যবহৃত একটি পরিত্যক্ত বিমানবন্দরে নির্মিত হবে। প্রকল্পটি ২০২০ সালের ডিসেম্বরের মধ্যে সম্পন্ন করা হবে।

## ইতিহাস
পুরানো বিমানবন্দরটি ১৯৪২ সালের কাছাকাছি সময়ে নির্মিত হয়েছিল, এটি চারপাশের অন্যান্য বিমানবন্দরগুলির জন্য একটি আনুষঙ্গিক রানওয়ে হিসাবে নির্মিত হয়েছিল। এটি জাপানী সেনাদের অগ্রগতির জন্য এবং চীনের সাথে পরিবহন সংযোগগুলি জন্য সহযোগী বাহিনী দ্বারা ব্যবহৃত বিমানবন্দরগুলির মধ্যে একটি ছিল। জাপানী বাহিনী চীন সাগরে জাহাজ চলাচলের নিয়ন্ত্রণ নিয়েছিল যুদ্ধের সময়ে, তাই চীনে প্রয়োজনীয় জিনিসের সরবরাহের পথগুলি বন্ধ হয়েছিল এবং দুর্গম হিমালয়ের উপর দিয়ে ৫০০ কিলোমিটার দীর্ঘ আকাশ পথটি ব্যবহার করা হয়েছিল চিনের সঙ্গে যোগাযোগ রক্ষা করতে। যুদ্ধের পর বিমানবন্দরটি পরিত্যক্ত হয়।

২০১৭ সালের জুন মাসে এএআই'য়ের প্রযুক্তিগত দলটি জামশেদপুরের জন্য একটি বিমানবন্দরের নির্মাণের উপযুক্ত স্থানের খোঁজ করেন এবং চাকুলিয়া ও ধলভূমগড়ে তারা পরিদর্শনে যান। সমস্ত কারণ বিবেচনা করার পর, দলটি বিমানবন্দরের জন্য ধলভূমগড় স্থানটি বেছে নেয়। বিমানবন্দরে ৩ কিলোমিটার রানওয়ে ছিল। এএআই নতুন বিমানবন্দরের জন্য ৩০০ কোটি টাকা বিনিয়োগের পরিকল্পনা করেছে এবং প্রকল্পের জন্য ৩০০ একর জমি রাজ্য সরকারের থেকে প্রদান করা হয়েছে।

২০১৭ সালে প্রতিরক্ষা মন্ত্রণালয় দাবি করেছে যে বিমানবন্দর প্রকল্পের অন্তর্গত অর্ধেকেরও বেশি জমির দাবিদার তারা। তবে ২০১৮ সালের সেপ্টেম্বরে প্রতিরক্ষা মন্ত্রণালয় প্রস্তাবিত বিমানবন্দর নির্মাণের জন্য বেসামরিক বিমান পরিবহন মন্ত্রণালয়কে অনুমোদন দিয়েছে।

ঝাড়খণ্ডের তৎকালীন মুখ্যমন্ত্রী রঘুবর দাস ২৪ জানুয়ারী ২০১৯ সালে বিমানবন্দর প্রকল্পের ভূমি পূজা অনুষ্ঠানটি সম্পাদন করেন এবং একই দিনে এআইআই'য়ের সঙ্গে সমঝোতা স্মারক স্বাক্ষর করেন। স্মারক স্বাক্ষরের অধীনে একটি যৌথ উদ্যোগ সংস্থা বিমানবন্দর নির্মাণের জন্য স্থাপন করা হবে, যার মধ্যে এএআইয়ের ৫১ শতাংশ শেয়ার থাকবে এবং বাকি শেয়ার থাকবে রাজ্য সরকারের। স্মারকলিপি অনুযায়ী, এআইআই ১০০ কোটি টাকা বিনিয়োগ করবে বিমানবন্দরটি নির্মাণের জন্য এবং রাজ্য সরকার প্রকল্পে ২৪০ একর জমি সরবরাহ করবে। বিমানবন্দরটি প্রথম পর্যায়ে এটিআর ৭২ বিমান চালানোর জন্য ডিজাইন করা হবে। পরবর্তী পর্যায়ে বড় বিমানের চালানোর জন্য রানওয়ে দৈর্ঘ্য বৃদ্ধি করার জন্য অতিরিক্ত ৩০০ একর অধিগ্রহণ করা হবে।

## তথ্যসূত্র

## বহিঃসংযোগ

বিষয়শ্রেণী:ঝাড়খণ্ডের বিমানবন্দর
বিষয়শ্রেণী:পূর্ব সিংভূম জেলা
নাছিমুল আলম চৌধুরী

**নাছিমুল আলম চৌধুরী** একজন বাংলাদেশি রাজনীতিবিদ ও একাদশ জাতীয় সংসদ সদস্য। নাছিমুল আলম চৌধুরী কুমিল্লা-৮ আসন থেকে ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন।

## জন্ম ও শিক্ষাজীবন
নাছিমুল আলম চৌধুরীর জন্ম কুমিল্লা জেলায়।

## রাজনৈতিক ও  কর্মজীবন
নাছিমুল আলম চৌধুরী রাজনীতিতে সক্রিয় ছিলেন এবং তিনি একাধিক বার সংসদ সদস্য নির্বাচিত হয়েছেন। ১৯৭১ সালে মহান স্বাধীনতা সংগ্রামে তার বড় ভাই ওবায়দুল হক চৌধুরী মুক্তিযুদ্ধে অংশগ্রহণ করেছিলেন।

## আরও দেখুন
* একাদশ জাতীয় সংসদ নির্বাচন, ২০১৮
* একাদশ জাতীয় সংসদ সদস্যদের তালিকা
* দশম জাতীয় সংসদ সদস্যদের তালিকা
* বাংলাদেশের জাতীয় সংসদের সদস্যদের তালিকা

## তথ্যসূত্র

## বহিঃসংযোগ
* একাদশ জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত একাদশ জাতীয় সংসদ সদস্যদের পূর্ণাঙ্গ তালিকা।
* ১০ম জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।

বিষয়শ্রেণী:একাদশ জাতীয় সংসদ সদস্য
বিষয়শ্রেণী:জীবিত ব্যক্তি
বিষয়শ্রেণী:কুমিল্লা জেলার রাজনীতিবিদ
বিষয়শ্রেণী:নবম জাতীয় সংসদ সদস্য
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:১৯৬৭-এ জন্ম
কালাত জেলা (বেলুচিস্তান)

**কালাত জেলা** অথবা **কালাট** নামেও ডাকা হয়ে থাকে (; ) পাকিস্তানের বেলুচিস্তান প্রদেশে অবস্থিত একটি অন্যতম জেলা। এটি ২৬টি প্রদেশের মধ্যে একটি এবং  (২৫৫৬ বর্গ মাইল) এলাকা জুড়ে গঠিত হয়েছে। ২০০৫ সালের আদমশুমারীর হিসাব অনুযায়ী জেলাটিতে জনসংখ্যার ছিল প্রায় ৪০০,০০০ জনেরও বেশি সংখ্যক। জেলাটি কালাত শহর থেকে পরিচালিত হয়ে থাকে।

## প্রশাসন কর্মকাণ্ড
জেলাটি প্রশাসনিকভাবে নিম্নোক্ত ২টি তহসিলে বিভক্ত হয়ে গঠিত হয়েছে:

* কালাত
* ম্যাঙ্গোচর

## তথ্যসূত্র

## বহিঃসংযোগ

* Kalat District at www.balochistan.gov.pk 
* District Kalat  at www.balochistanpolice.gov.pk 

বিষয়শ্রেণী:বেলুচিস্তান, পাকিস্তানের জেলা
বিষয়শ্রেণী:কালাত জেলা
অ্যালান রে

**অ্যালান ফিটজরয় রে** (; জন্ম: ৩০ সেপ্টেম্বর, ১৯২২ - মৃত্যু: ২৭ ফেব্রুয়ারি, ২০০৫) জ্যামাইকায় জন্মগ্রহণকারী ওয়েস্ট ইন্ডিয়ান আন্তর্জাতিক ক্রিকেটার ও প্রশাসক ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৪৮ থেকে ১৯৫৩ সময়কালে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে জ্যামাইকা দলের প্রতিনিধিত্ব করেছেন **অ্যালান রে**। দলে তিনি মূলতঃ বামহাতি ব্যাটসম্যান হিসেবে খেলতেন।

## খেলোয়াড়ী জীবন
সমগ্র খেলোয়াড়ী জীবনে ১৫ টেস্টে অংশগ্রহণের সুযোগ লাভ করেছিলেন তিনি। ১০ নভেম্বর, ১৯৪৮ তারিখে স্বাগতিক ভারতের টেস্ট ক্রিকেটে অভিষেক ঘটে তার। একই দলের বিপক্ষে ১৯ ফেব্রুয়ারি, ১৯৫৩ তারিখে পোর্ট অব স্পেনে সর্বশেষ টেস্টে অংশ নেন। দলে তিনি মূখ্যতঃ ব্যাটিংয়ের দিকেই মনোনিবেশ ঘটাতেন।

পাঁচ বছরব্যাপী খেলোয়াড়ী জীবনে সহস্রাধিক রান তুলতে পেরেছিলেন। তন্মধ্যে, চারটি সেঞ্চুরিরও সন্ধান পেয়েছেন অ্যালান রে। ৪৬.১৮ গড়ে টেস্ট রান তুলেছেন। অন্যদিকে প্রথম-শ্রেণীর ক্রিকেটে ৩৯.৬৫ গড়ে রান তুলে বিস্ময়করভাবে পিছিয়ে রয়েছেন। ১৭টি সেঞ্চুরি সহযোগে এ রান তুলেছেন। ব্যক্তিগত সর্বোচ্চ ১৭৯ রান সংগ্রহ করেছেন তিনি।

## অবসর
ক্রিকেট খেলা থেকে অবসর গ্রহণের পর ওয়েস্ট ইন্ডিজ ক্রিকেট বোর্ডের সভাপতির দায়িত্ব পালন করেছেন অ্যালান রে। তার পিতা আর্নেস্ট রে ১৯২৮ সালে ওয়েস্ট ইন্ডিজ দলের সদস্যরূপে ইংল্যান্ড গমন করেছিলেন। তবে কোন টেস্টেই অংশগ্রহণের সুযোগ পাননি আর্নেস্ট রে।

জুন, ১৯৮৮ সালে বার্বাডোস ক্রিকেট বাকলের সাথে $৪ ডলার সমমূল্যের ডাকটিকেটে অ্যালান রে’র প্রতিচিত্র তুলে ধরা হয়। ২৭ ফেব্রুয়ারি, ২০০৫ তারিখে ৮২ বছর বয়সে কিংস্টনের জ্যামাইকায় অ্যালান রে’র দেহাবসান ঘটে।

## তথ্যসূত্র

## আরও দেখুন
* হাইঞ্জ জনসন
* ক্রিকেট ওয়েস্ট ইন্ডিজ
* ওয়েস্ট ইন্ডিয়ান টেস্ট ক্রিকেটারদের তালিকা
* ১৯২৮ ওয়েস্ট ইন্ডিজ ক্রিকেট দলের ইংল্যান্ড সফর
* টেস্ট ক্রিকেট অভিষেকে ৫ উইকেট লাভকারী ইংরেজ ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৯২২-এ জন্ম
বিষয়শ্রেণী:২০০৫-এ মৃত্যু
বিষয়শ্রেণী:ওয়েস্ট ইন্ডিয়ান ক্রিকেটার
বিষয়শ্রেণী:ওয়েস্ট ইন্ডিজের টেস্ট ক্রিকেটার
বিষয়শ্রেণী:কিংস্টনের ক্রীড়াবিদ
বিষয়শ্রেণী:জ্যামাইকান ক্রিকেটার
বিষয়শ্রেণী:জামাইকার ক্রিকেটার
সুইডিশ হাউস মাফিয়া

**সুইডিশ হাউস মাফিয়া** একটি সুইডিশ হাউস মিউজিকের সুপারগ্রুপ যা অ্যাক্সওয়েল, স্টিভ এঞ্জেলো এবং সেবাস্তিয়ান ইনগ্রোসোকে নিয়ে গঠিত। দলটি আনুষ্ঠানিকভাবে ২০০৮ সালে প্রতিষ্ঠিত হয়েছিল এবং ডিজে ম্যাগ শীর্ষ ১০০ ডিজে পোল  ২০১১ এ দশে স্থান লাভ করেছিল এবং তাদেরকে "মূলধারার প্রগ্রেসিভ হাউস সঙ্গীতগুলির মুখ" বলা হয়েছিল। ২০১২ সালে তারা স্থান পেয়েছিল ডিজে ম্যাগ শীর্ষ ১০০ পোলের ১২তম হয়।  ২৪ জুন, ২০১২ তারিখে এই গ্রুপ ঘোষণা করেছিল যে তারা বিভক্ত হবে। তাদের চূড়ান্ত পারফরমেন্স ২৪ শে মার্চ, ২০১৩ তারিখে আল্ট্রা মিয়ামিতে ছিল। পরবর্তী পাঁচ বছরে অ্যাঞ্জেলো এককভাবে কাজ করেছিল, এক্সএওয়েল এবং ইনগ্রোসো দুজনে  একসাথে কাজ করছিলেন। ২৫ শে মার্চ, ২০১৮-এ, দলটি ২০১৮ সালে মিয়ামির আল্ট্রা মিউজিক ফেস্টিভালের ২০ তম বার্ষিকী উপলক্ষে একটি বিস্ময়কর সেটের মাধ্যমে পুনরায় মিলিত হয়।
বিষয়শ্রেণী:ইলেকট্রনিক ডান্স মিউজিক ডিজে
বিষয়শ্রেণী:ইলেকট্রো হাউজ সঙ্গীতজ্ঞ
বিষয়শ্রেণী:২০০৮-এ প্রতিষ্ঠিত সঙ্গীত দল
বিষয়শ্রেণী:প্রোগ্রেসিভ হাউজ সঙ্গীতজ্ঞ
বিষয়শ্রেণী:ভার্জিন রেকর্ডসের শিল্পী
বিষয়শ্রেণী:এমটিভি ইএমএ বিজয়ী
জে উল্ফ

পেশাগতভাবে জে উল্ফ নামে পরিচিত  **সজিব সাহা** নিউইয়র্ক ভিত্তিক ইলেকট্রনিক সঙ্গীত প্রযোজক। তিনি তার একক, "Indian Summer", "Like Its Over",এবং "Starlight" এর জন্য সুপরিচিত। তিনি বর্তমানে *মম + পপ মিউজিক* এর সাথে সাথে চুক্তিবদ্ধ আছেন।

## পেশা

তিনি ১৯৯১ এর নভেম্বরের ১ তারিখ বাংলাদেশে জন্মগ্রহণ করেন। সেই বছরই তার পরিবার যুক্তরাষ্ট্রে চলে আসেন।

২০১১ সালে , তিনি ইলেকট্রনিক মিউজিক প্রযোজনা করা শুরু করলেন। কয়েক বছরের মধ্যেই তার ম্যাশ-আপস আর বুটলেগসমুহ জনপ্রিয়তা পেতে শুরু করল এবং তিনি ইন্টারনেট সংগীত কমিউনিটির মধ্যে বেড়ে উঠতে থাকলেন।

২০১৪ সালের ফেব্রুয়ারিতে, তিনি জে উল্ফ নামে প্রযোজনার জন্য মনস্থির করলেন। কয়েক মাসের মধ্যেই ডার্টি সাউথ, এলেসো এবং ওডসেজা এর গানের অফিসিয়াল রিমিক্স করে তিনি খ্যাতি অর্জন করলেন। ২০১৪ এর শেষের দিকে স্ক্রিলেক্স "Ease My Mind" নামক গানের জে এর করা বুটলেগকে অফিসিয়াল রিমিক্সের রুপ দেন।

২০১৫ তে জে উল্ফ তার প্রথম একক সংগীত "Indian Summer" রিলিজ করেন, যা ব্যবসায়িক সাফল্যের মুখ দেখে।

এরই অংশ হিসেবে ২০১৬ এর মে তে জে উল্ফ "Drive" নামে আরও একটি একক সংগীত প্রকাশ করেন।

২০১৭ এর এপ্রিলে মি. গাব্রিয়েলকে ফিচার করে তার একক সংগীত "Starlight" প্রকাশ করেন,যা তিনি কোচেলা ভ্যালি মিউজিক ২০১৭ ও আর্ট ফেস্টিভাল এ প্রথম প্লে করেন।

২০১৮ এর ১০ই আগস্টে চেলসি জাদের গলায় "Lost" নামে আরও একটি সংগীত প্রকাশ করেন।

২০১৯ এর জানুয়ারির ১৪ তারিখ তিনি তার ডেভিউ অ্যালবাম "The Cure to Loneliness" ঘোষণা করেন, যা ২০১৯ এর এপ্রিলের ৫ তারিখ প্রকাশ পাবে।

## বহিঃসংযোগ

* official website

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৯১-এ জন্ম
বিষয়শ্রেণী:বাংলাদেশী বংশোদ্ভূত মার্কিন ব্যক্তি
বিষয়শ্রেণী:মার্কিন ইলেকট্রনিক সঙ্গীতজ্ঞ
বিষয়শ্রেণী:নিউ ইয়র্ক (অঙ্গরাজ্যের) ব্যক্তি
বিষয়শ্রেণী:বাংলাদেশী বংশোদ্ভূত মার্কিন সঙ্গীতজ্ঞ
সৈয়দ মোহাম্মদ শাহেদ

**সৈয়দ মোহাম্মদ শাহেদ** একজন বাংলাদেশি ভাষাবিদ, শিক্ষক, লেখক এবং বাংলা একাডেমির সাবেক মহাপরিচালক। প্রবন্ধ ও গবেষণায় বিশেষ অবদানের জন্য তিনি ২০১৮ সালে বাংলা একাডেমি সাহিত্য পুরস্কার লাভ করেন।

## জীবনী
শাহেদ ‘বাংলা ভাষা ও সাহিত্য’ ঢাকা বিশ্ববিদ্যালয় থেকে স্নাতক, স্নাতকোত্তর ও পিএইচডি ডিগ্রি অর্জন করে ১৯৮৮ সালে একই বিশ্ববিদ্যালয়ের বাংলা বিভাগে শিক্ষক হিসেবে যোগদানের মাধ্যমে কর্মজীবন শুরু করেন। ২০০৭ সালের ১৩ মে থেকে ২০০৯ সালের ১২ মে পর্যন্ত তিনি বাংলা একাডেমির মহাপরিচালক হিসেবে দায়িত্ব পালন করেন।

তিনি নতুন চর্যাপদ প্রকাশ করে মাইলফলক দৃষ্টান্ত স্থাপন করেন। 

## তথ্যসূত্র

বিষয়শ্রেণী:বাংলা একাডেমির মহাপরিচালক
বিষয়শ্রেণী:প্রবন্ধ ও গবেষণায় বাংলা একাডেমি সাহিত্য পুরস্কার বিজয়ী
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী পুরুষ লেখক
বিষয়শ্রেণী:বাংলাদেশী গবেষক
বিষয়শ্রেণী:ঢাকা বিশ্ববিদ্যালয়ের শিক্ষক
বিষয়শ্রেণী:বাংলাদেশী শিক্ষায়তনিক
বিষয়শ্রেণী:বাঙালি লেখক
বিষয়শ্রেণী:বাংলা একাডেমি সাহিত্য পুরস্কার বিজয়ী
বেদে জনগোষ্ঠী

**বেদে** (অন্যান্য বানান: **বাইদ্যা**; স্ত্রীলিঙ্গ: **বেদেনি**) বা **মান্তা** নামেও পরিচিত, বাংলাদেশের একটি যাযাবর ইন্দো-আর্য জনগোষ্ঠী। বেদেরা ঐতিহ্যগতভাবে নদীতে বসবাস করে, ভ্রমণ করে এবং তাদের জীবিকা অর্জন করে, তাই তারা "জল যাযাবর" বা "নদী যাযাবর" নামে পরিচিত। বেদেরা ইউরোপীয় যাযাবরদের অনুরূপ। বাংলাদেশের প্রায় আট লক্ষ বেদে আছে। তারা দল বেঁধে ভ্রমণ করে এবং কখনো এক জায়গায় কয়েক মাসের বেশি থাকে না। বেদেরা একটি প্রান্তিক গোষ্ঠী। বেদেদের প্রায় ৯৮% দারিদ্র্যসীমার নিচে বাস করে এবং প্রায় ৯৫% বেদে শিশু বিদ্যালয়ে যায় না। ঐতিহাসিকভাবে বেদেরা ভোট দিতে পারতো না কারণ তাদের স্থায়ী আবাস ছিল না, একই কারণে তারা ব্যাংক ঋণ বা ক্ষুদ্রঋণের জন্য আবেদনও করতে পারতো না।  ২০০৮ সালে বেদেরা বাংলাদেশে ভোটাধিকার অর্জন করতে সক্ষম হয়। এছাড়াও বেদেরা 
জাদুবিদ্যায় পারদর্শী হয়ে থাকে।

বেদেরা নদীতে বাস করে, তাই  বেদেদের অধিকাংশই সাপ সম্পর্কিত ব্যবসায় জীবনযাপন করে, যেমন সাপখেলা, সাপ ধরা, সাপ বিক্রি ইত্যাদি। তারা ভাগ্যবতী গুল্ম এবং ভেষজ ওষুধও বিক্রি করে,  তারা দাবি করে যে এতে যাদুকরী বৈশিষ্ট্য রয়েছে। বেদেদের অন্যান্য পেশা হলো বিনোদন পরিষেবা (যেমন বানরখেলা, জাদুখেলা) এবং ক্ষুদ্র ব্যবসা।অনেক গ্রামবাসী বেদেদের জাদুকরী শক্তিতে বিশ্বাস করে। তারা বিশ্বাস করে বেদেরা জাদুকরী ক্ষমতার মাধ্যমে অশুভ আত্মাদের কারও শরীর ত্যাগ করাতে পারে। তাঁদের কেউ কেউ ঢাকা, চট্টগ্রাম, এবং খুলনার মতো বড় শহরের ব্যস্ত রাস্তায় ভিক্ষাও করে।

## ধর্মবিশ্বাস
অধিকাংশ বেদেদের কোনো ধরনের প্রাতিষ্ঠানিক শিক্ষা নেই এবং তারা চিকিৎসা সুবিধা ব্যবহার করে না। তাঁদের অধিকাংশই বাংলা ভাষায় কথা বলে। তাঁদের বেশিরভাগই মুসলিম; কিন্তু ইসলামের সাথে হিন্দুধর্ম, আধ্যাত্মবাদ এবং সর্বপ্রাণবাদ অনুসরণ করে থাকে। তারা অন্যান্য দক্ষিণ এশীয় যাযাবর গোষ্ঠীর সাথে সম্পর্কিত, যেমন ডোম্বা এবং বুনো জনগোষ্ঠী। এরকম জনগোষ্ঠীর সাথে তাদের একটি অকৃত্রিম যোগাযোগ আছে বলে মনে করা হয়।

## চিত্রশালা

File:পলিথিনে মোড়ানো ঘরে বেদে পরিবার.jpg|পলিথিনের তাবুতে একটি বেদে পরিবার
File:সাপ খেলা দেখাচ্ছে বেদে.jpg|সাপখেলা দেখাচ্ছে এক বেদে লোক
File:আতঙ্কের নাম বেদেনি দল.jpg|বেদেনিদের একটি দল


## আরও দেখুন
*বাদ্যানীর গান

## তথ্যসূত্র

*

## বহিঃসংযোগ
**[[বাংলাপিডিয়া]]য়* বেদে

বিষয়শ্রেণী:বাংলাদেশের জাতিগোষ্ঠী
শেইমাস

**স্তেফেন ফারেলি** (; জন্ম: ২৮ জানুয়ারি ১৯৭৮) একজন ইরিশ পেশাদার কুস্তিগির, অভিনেতা। তিনি ডাব্লিউডাব্লিউই-এর সাথে চুক্তিবদ্ধ, যেখানে তিনি **শেইমাস** নামে পরিচিত। শেইমাস সাবেক ডাব্লিউডাব্লিউই ইউনাইটেড স্টেটস চ্যাম্পিয়ন এবং ডাব্লিউডাব্লিউই চ্যাম্পিয়ন।

## তথ্যসূত্র

## বহিঃসংযোগ

বিষয়শ্রেণী:১৯৭৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:প্রাথমিক পেশাদারি কুস্তি নিবন্ধ
বিষয়শ্রেণী:ডাব্লিউডাব্লিউএফ/ডাব্লিউডাব্লিউই ওয়ার্ল্ড হেভিওয়েট চ্যাম্পিয়ন
বিষয়শ্রেণী:২১শ শতাব্দীর পেশাদার কুস্তিগির
বিষয়শ্রেণী:প্রবাসী পেশাদার কুস্তিগির
বিষয়শ্রেণী:এনডাব্লিউএ/ডাব্লিউসিডাব্লিউ/ডাব্লিউডাব্লিউই ইউনাইটেড স্টেটস হেভিওয়েট চ্যাম্পিয়ন
বিষয়শ্রেণী:কিং অব দ্য রিং প্রতিযোগিতার বিজয়ী
বিষয়শ্রেণী:মানি ইন দ্য ব্যাংক বিজয়ী
বিষয়শ্রেণী:রয়্যাল রাম্বল বিজয়ী
বিষয়শ্রেণী:ডাব্লিউডাব্লিউই ওয়ার্ল্ড হেভিওয়েট চ্যাম্পিয়ন
বিষয়শ্রেণী:ডাব্লিউডাব্লিউই স্ম্যাকডাউন ট্যাগ টিম চ্যাম্পিয়ন
বিষয়শ্রেণী:এনডাব্লিউএ/ডাব্লিউসিডাব্লিউ/ডাব্লিউডাব্লিউই ইউনাইটেড স্টেটস হেভিওয়েট চ্যাম্প�
বিষয়শ্রেণী:২১শ শতাব্দীর পুরুষ পেশাদার কুস্তিগির
রিচার্ড ড্রাইফাস

**রিচার্ড স্টিভেন ড্রাইফাস** (; জন্ম: ২৯ অক্টোবর ১৯৪৭) হলেন একজন মার্কিন অভিনেতা। তিনি ১৯৭০-এর দশক থেকে ১৯৯০-এর দশকে জনপ্রিয়তা অর্জন করেন। তিনি *দ্য গুডবাই গার্ল* (১৯৭৮) চলচ্চিত্রে অভিনয় করে শ্রেষ্ঠ অভিনেতার জন্য একাডেমি পুরস্কার অর্জন করেন এবং *মিস্টার হল্যান্ড্‌স ওপাস* (১৯৯৫) চলচ্চিত্রে অভিনয় করে অপর একটি একাডেমি পুরস্কারের মনোনয়ন লাভ করেন। এছাড়া তিনি চলচ্চিত্রে কাজের জন্য একটি গোল্ডেন গ্লোব পুরস্কার ও একটি বাফটা পুরস্কার এবং টেলিভিশনে কাজের জন্য ২০০২ সালে দুটি বিভাগে স্ক্রিন অ্যাক্টরস গিল্ড পুরস্কারের মনোনয়ন লাভ করেন।

ড্রাইফাস অভিনীত উল্লেখযোগ্য চলচ্চিত্রসমূহ হল *আমেরিকান গ্রাফিটি* (১৯৭৩), *[[জস (চলচ্চিত্র)|জস]]* (১৯৭৫), *ক্লোজ এনকাউন্টারস অব দ্য থার্ড কাইন্ড* (১৯৭৭), *স্ট্যান্ড বাই মি* (১৯৮৬), *ডাউন অ্যান্ড আউট ইন বেভারলি হিলস* (১৯৮৬), *স্টেকআউট* (১৯৮৭), *অলওয়েজ* (১৯৮৯), এবং *হোয়াট অ্যাবাউট বব?* (১৯৯১)। টেলিভিশনে তার উল্লেখযোগ্য কাজগুলো হল *দ্য ডে রেগন ওয়াজ শট* (২০০১), *দি এডুকেশন অব ম্যাক্স বিকফোর্ড* (২০০১-০২) এবং *উইডস* (২০১০)।

## তথ্যসূত্র

## বহিঃসংযোগ

* 
* 
* 
* 

বিষয়শ্রেণী:১৯৪৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর মার্কিন অভিনেতা
বিষয়শ্রেণী:২০শ শতাব্দীর মার্কিন কৌতুকাভিনেতা
বিষয়শ্রেণী:২১শ শতাব্দীর মার্কিন অভিনেতা
বিষয়শ্রেণী:২১শ শতাব্দীর মার্কিন কৌতুকাভিনেতা
বিষয়শ্রেণী:নিউ ইয়র্ক শহরের অভিনেতা
বিষয়শ্রেণী:মার্কিন অজ্ঞেয়বাদী
বিষয়শ্রেণী:মার্কিন চলচ্চিত্র অভিনেতা
বিষয়শ্রেণী:মার্কিন টেলিভিশন অভিনেতা
বিষয়শ্রেণী:মার্কিন মঞ্চ অভিনেতা
বিষয়শ্রেণী:শ্রেষ্ঠ অভিনেতা বিভাগে একাডেমি পুরস্কার বিজয়ী
বিষয়শ্রেণী:গোল্ডেন গ্লোব পুরস্কার (সেরা অভিনেতা - সঙ্গীতধর্মী বা হাস্যরসাত্মক চলচ্চিত্র) বিজয়ী
বিষয়শ্রেণী:শ্রেষ্ঠ বিদেশি অভিনেতা বিভাগে দাভিদ দি দোনাতেল্লো বিজয়ী
বিষয়শ্রেণী:শ্রেষ্ঠ অভিনেতা বিভাগে বাফটা পুরস্কার বিজয়ী
বিষয়শ্রেণী:স্যাটার্ন পুরস্কার বিজয়ী
বিষয়শ্রেণী:স্যাটেলাইট পুরস্কার বিজয়ী
বিষয়শ্রেণী:দ্বিপ্রান্তিক ব্যাধিতে আক্রান্ত ব্যক্তি
বিষয়শ্রেণী:ইহুদি অজ্ঞেয়বাদী
বিষয়শ্রেণী:দাভিদ দি দোনাতেল্লো বিজয়ী
বিষয়শ্রেণী:মার্কিন ইহুদি অভিনেতা
বিষয়শ্রেণী:লস অ্যাঞ্জেলেসের অভিনেতা
গোলাম মোস্তফা (শহীদ বুদ্ধিজীবী)

**অধ্যাপক গোলাম মোস্তফা** বাংলাদেশের স্বাধীনতা যুদ্ধের একজন শহীদ বুদ্ধিজীবী। ১৯৭১ সালে পাক হানাদার বাহিনী তাকে ধরে নিয়ে নির্মমভাবে হত্যা করে। রাষ্ট্রীয় ভাবে বাংলাদেশের শহীদ বুদ্ধিজীবী হিসেবে প্রথম দফায় যে ১৯১ জন স্বীকৃতি পেয়েছে, তার মধ্যে তিনি একজন।

## প্রাথমিক জীবন
গোলাম মোস্তফা ১৯৩৯ সালের ২৩ নভেম্বর ঠাকুরগাঁও জেলার পীরগঞ্জ উপজেলার রঘুুুনাথপুর গ্রামে জন্মগ্রহণ করেন। তিনি রাজশাহী বিশ্ববিদ্যালয় হতে হিসাববিজ্ঞান বিষয়ে এমএ পাশ করেন। মুক্তিযুদ্ধের সময় তিনি পীরগঞ্জ সরকারি কলেজের ভারপ্রাপ্ত অধ্যক্ষ ছিলেন।
 

গোলাম মোস্তফা মুক্তি সংগ্রাম কমিটির নেতা ছিলেন। ১৯৭১ সালের ১৭ এপ্রিল পাক হানাদার বাহিনী তাকে সহ স্থানীয় কয়েকজন গুরুত্বপূর্ণ মুক্তিকামী ব্যক্তিকে বেয়োনেট চার্জে জর্জরিত করলে ঘটনাস্থলেই তিনিসহ মুক্তি সংগ্রাম কমিটির কয়েকজন সদস্য শাহাদাৎবরণ করেন। ১৭ এপ্রিল দিনটি ঠাকুরগাঁও পীরগঞ্জে গণহত্যা দিবস হিসেবে পরিচিত।

## সম্মাননা
গোলাম মোস্তফার স্মৃতি রক্ষার্থে বাংলাদেশ ডাক বিভাগ তার ছবি সংবলিত জাতীয় ডাকটিকিট প্রকাশ করে। তার স্মরণে পীরগঞ্জ থেকে বোচাগঞ্জ উপজেলা অভিমুখী সড়কটি "শহীদ বুদ্ধিজীবী অধ্যাপক গোলাম মোস্তফা সড়ক" নামে নামকরণ হয়। বাংলা একাডেমী থেকে প্রকাশিত স্মৃতি ১৯৭১-এর তৃতীয় খ-, অক্সফোর্ড এটলাসসহ বিভিন্ন বইয়ে তাকে নিয়ে বহু প্রবন্ধ ছাপা হয়। এছাড়াও ঠাকুরগাঁও সাংবাদিক ফোরাম সম্মাননা সহ অসংখ্য সম্মাননায় ভূষিত হয়েছেন তিনি। শহীদ বুদ্ধিজীবীর রাষ্ট্রীয় তালিকা প্রকাশ হওয়ার পর তার সমাধিস্থল সংস্কার করে রাষ্টীয় উদ্যোগে স্মৃতিস্তম্ভ নির্মাণ করা হয়েছে।
 

## ব্যক্তিগত জীবন
তার স্ত্রীর নাম বেগম আনোয়ারা মোস্তফা, তিনি পীরগঞ্জ উপজেলা একাত্তরের ঘাতক দালাল নির্মূল কমিটির সাবেক আহ্বায়ক ছিলেন। এই দম্পতির তিন সন্তান রয়েছে। ছোট ভাই মোঃ গোলাম হোসেন পীরগঞ্জ পৌরসভার সাবেক মেয়র ছিলেন।

## তথ্যসূত্র

বিষয়শ্রেণী:১৯৭১-এ মৃত্যু
বিষয়শ্রেণী:১৯৭১-এ শহীদ বুদ্ধিজীবী
বিষয়শ্রেণী:ঠাকুরগাঁও জেলার ব্যক্তি
বিপিনবিহারী দাস

**বিপিনবিহারী দাস** ভারতের প্রথম সম্পূর্ণ দেশীয় প্রযুক্তিকে কাজে লাগিয়ে প্রথম মোটর গাড়ি নির্মাণ করেন। তার গাড়িটির নামও ছিল স্বদেশী। 
## কর্ম জীবন
তিনি কলকাতার বালিগঞ্জ ফাঁড়ি কাছে একটি ছােট্ট মোটর সারানোর কারখানার ছিলেন। এখানেই তিনি একক প্রচেষ্টায় অন্তত তিনখানা মোটর গাড়ি এবং ইঞ্জিন বানিয়েছিলেন। তার তৈরি প্রথম স্বদেশি মোটরকার ক্রেতা ছিল বেনারস হিন্দু ইউনিভার্সিটি এবং সে গাড়ি ব্যবহার করতেন মতিলাল নেহেরু ও মদনমোহন মালব্য। তার তৈরি আরেকটি গাড়ি কিনেছিল কলকাতা কর্পোরেশন। সেই গাড়িটির নাম্বার ছিল ৩৫৯৭৭। যদিও তার মােটর নির্মাণের উদ্যোগ প্রত্যাশিত প্রশংসা পায়নি। তিনি গােয়ালিয়র রাজ্যের জন্যও একটি গাড়ি নির্মাণ করেন। সেটিও বহুকাল সন্তোষজনকভাবে চলে। ১৯৩৮ সালের এপ্রিল মাসে **কলকাতার বিশ্বকর্মা** বলে পরিচিত এই ব্যক্তির জীবনাবসান হয়।

## তথ্যসূত্র

বিষয়শ্রেণী:বাঙালি ভারতীয় স্বাধীনতা সংগ্রামী
খারান জেলা

**খারান জেলা** (উর্দু এবং ) পাকিস্তানের বেলুচিস্তান প্রদেশের একটি জেলা।

## শিক্ষা
২০১৭ সালের পাকিস্তান জেলা শিক্ষা প্রতিষ্ঠানের পরিসংখ্যান ক্রমানুযায়ী, শিক্ষা খাত সূচীতে ১৪১টি প্রতিষ্ঠানের মধ্যে খারান এর অবস্থান ১১০ তম। তবে শিক্ষা পরিসংখ্যান হিসাবটি মূলতঃ জেলার শিক্ষা, লিঙ্গ সমতা এবং ধারণার বিষয়টি বিবেচনা করে থাকে।

## তথ্যসূত্র

## বহিঃসংযোগ

* Kharan District at www.balochistan.gov.pk 
* Kharan District  at www.balochistanpolice.gov.pk 

বিষয়শ্রেণী:বেলুচিস্তান, পাকিস্তানের জেলা
বিষয়শ্রেণী:খারান জেলা
বিষয়শ্রেণী:পাকিস্তানের জেলা
ইন্সতিতুসিওন লিব্রে দে এন্সেনিয়াঞ্জা

থাম্ব|১৮৮৯–১৮৯০ আইএলই কোর্সের বোর্ড পরিচালকগণ।
**লা ইন্সতিতুসিওন লিব্রে দে এন্সেনিয়াঞ্জা** (**আইএলই**) অথবা *শিক্ষার মুক্ত প্রতিষ্ঠান* স্পেনে অর্ধ শতাব্দী ধরে (১৮৯৬–১৯৩৬) চলমান একটি শিক্ষামূলক প্রকল্প ছিল। এই প্রতিষ্ঠান ক্রাউজিজমের দর্শনের মাধ্যমে অনুপ্রাণিত একটি প্রতিষ্ঠান, এই প্রতিষ্ঠানটি সর্বপ্রথম জুলিয়ান সানজেল দেল রিও মাদ্রিদের কমপ্লুতেন্সে বিশ্ববিদ্যালয়ে পরিচয় করিয়ে দেন এবং পরবর্তীকালে তিনি সেই বিশ্ববিদ্যালয় থেকে বেরিয়ে আসার পরও এটি স্পেনের বুদ্ধিজীবী মানুষদের জীবনের উপর উল্লেখযোগ্য প্রভাব ফেলতে থাকে।

এই প্রতিষ্ঠানটি ১৮৭৬ সালে ফ্রাঞ্চিস্কো হিনের দে লোস রিওস, হুমেরসিন্দো আজকারাতে, তেওদোরো সাইঞ্জ এবং নিকোলাস সাকমেরনসহ একটি বিশ্ববিদ্যালয়ের অধ্যাপকদের নিয়ে একটি গ্রুপ প্রতিষ্ঠিত হয়েছিল, যারা একাডেমিক স্বাধীনতা অর্জনের জন্য মাদ্রিদের প্রধান বিশ্ববিদ্যালয় ক্যাম্পাস থেকে নিজেদের সরিয়ে নিয়েছিল। তারা যেকোনো সরকারি ধর্মীয় নীতি, নৈতিক ও রাজনৈতিক ক্ষমতা তাদের শিক্ষায় সামঞ্জস্য করতে অস্বীকৃতি জানায়। এর ফলস্বরূপ, বিশ্ববিদ্যালয় স্তরের নির্দেশনা থেকে শুরু করে প্রাথমিক ও মাধ্যমিক শিক্ষা পর্যায়ে তাদের কার্যক্রম সম্প্রসারিত করে। অতঃপর তারা একটি সেক্যুলার প্রাইভেট শিক্ষাপ্রতিষ্ঠান গড়ে তোলার মাধ্যমে রাজ্য খাতের বাইরে তাদের শিক্ষা কার্যক্রম চালিয়ে যেতে থাকে।

## তথ্যসূত্র

## আরও পড়ুন
* VV. AA., *La Institución Libre de Enseñanza y Giner de los Ríos: nuevas perspectivas*, ACE / Fundación Francisco Giner de los Ríos, Madrid, 2013, tres tomos.
* Antonio Jiménez-Landi, *La Institución Libre de Enseñanza y su ambiente*. Universidad Complutense, 1996, cuatro tomos.  (Por esta obra Jiménez-Landi recibió el Premio Nacional de Historia en 1997).
* Antonio Jiménez-Landi, *Breve historia de la Institución Libre de Enseñanza (1896–1939)*. Tébar, 2010. 
* Antonio Jiménez-Landi, *Manuel Bartolomé Cossío, una vida ejemplar: (1857–1935)*, Instituto de Cultura Juan-Gil Albert, Alicante, 1989. 

## বহিঃসংযোগ

* La Institución Libre de Enseñanza
* Fundación Francisco Giner de los Ríos
* Archivo virtual de la Edad de Plata (1868–1936)
* El sueño krausista y la Institución Libre de Enseñanza

স্পেন
বিষয়শ্রেণী:স্পেনের রাজনীতি
বিষয়শ্রেণী:স্পেনের শিক্ষাপ্রতিষ্ঠান
বিষয়শ্রেণী:বিকল্প শিক্ষা
বিষয়শ্রেণী:শিক্ষার দর্শন
মন্তেশ্বর বিধানসভা কেন্দ্র

**মন্তেশ্বর (বিধানসভা কেন্দ্র)** ভারতের পশ্চিমবঙ্গ রাজ্যের পূর্ব বর্ধমান জেলার একটি বিধানসভা কেন্দ্র। 
## এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ২৬৩ নং মন্তেশ্বর বিধানসভা কেন্দ্রটি বাঘসান, ভাগড়া, মুলগ্রাম, দেনুর, জামনা, কুসুমগ্রাম, মাঝেরগ্রাম, মামুদপুর-১, মামুদপুর-2, মন্তেশ্বর, পিপলান এবং শুশুনিয়া গ্রাম পঞ্চায়েত গুলি মন্তেশ্বর সমষ্টি উন্নয়ন ব্লক এবং বড়পলাশন-১, বড়পলাশন-২, বোহার-১, বোহার-২, বিজুর-১, বিজুর-২ এবং সাতগাছিয়া-১ গ্রাম পঞ্চায়েত গুলি মেমারি-২ সমষ্টি উন্নয়ন ব্লক গুলির অন্তর্গত।

মন্তেশ্বর বিধানসভা কেন্দ্রটি ৩৯ নং বর্ধমান-দূর্গাপুর লোকসভা কেন্দ্র এর অন্তর্গত। পূর্বে এই কেন্দ্রটি কাটোয়া লোকসভা কেন্দ্র এর অন্তর্গত।

## বিধানসভার বিধায়ক

## নির্বাচনী ফলাফল
### ২০১৬ উপনির্বাচন

### ২০১৬

### ১৯৭৭-২০০৬
২০০৬ সালের বিধানসভা নির্বাচনে, সিপিআই (এম) এর চৌধুরী মহ. হেদায়াতুল্লাহ মন্তেশ্বর কেন্দ্র থেকে জয়ী হন তার নিকটতম প্রতিদ্বন্দ্বী তৃণমূল কংগ্রেসের নারায়ণ হাজরা চৌধুরী কে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০১, ১৯৯৬ এবং ১৯৯১ সালে সিপিআই (এম) এর আবু আয়েস মণ্ডল তৃণমূল কংগ্রেসের নারায়ণ হাজরা চৌধুরীকে, কংগ্রেসের দেবব্রত রায়কে এবং কংগ্রেসের বিষেশ্বর ভট্টাচার্যকে পরাজিত করেন। সিপিআই (এম) এর হেমন্ত রায় ১৯৮৭ সালে কংগ্রেসের গৌর গোপাল রায়কে, ১৯৮২ এবং ১৯৭৭ সালে কংগ্রেসের তুহিন সামন্তকে পরাজিত করেন।

### ১৯৫১-১৯৭২
১৯৭২ সালে কংগ্রেসের তুহিন সামন্ত জয়ী হন। ১৯৭১ এবং ১৯৬৯ সালে সিপিআই (এম) এর কাশিনাথ হাজরা চৌধুরী জয়ী হন। ১৯৬৭ সালে কংগ্রেসের এন.সি. চৌধুরী জয়ী হন। সিপিআই এর সৈয়দ আবুল মনসুর হাবিবুল্লাহ ১৯৬২ সালে জয়ী হন। নির্দলের ভক্ত চন্দ্র রায় ১৯৫৭ সালে জয়ী হন। স্বাধীন ভারতের প্রথম নির্বাচন ১৯৫১ সালে, কংগ্রেসের আনন্দ প্রসাদ মণ্ডল জয়ী হন।

## তথ্যসূত্র

বিষয়শ্রেণী:পশ্চিমবঙ্গের বিধানসভা কেন্দ্র
বিষয়শ্রেণী:পূর্ব বর্ধমান জেলার রাজনীতি
বিষয়শ্রেণী:পশ্চিম বর্ধমান জেলার রাজনীতি
ইওয়াখিম ফ্রাংক

**ইওয়াখিম ফ্রাংক** (; জন্ম ১২ই সেপ্টেম্বর, ১৯৪০) জার্মান-মার্কিন জীববিজ্ঞানী এবং রসায়নে নোবেল পুরস্কার বিজয়ী। তিনি কলম্বিয়া বিশ্ববিদ্যালয়ের সাথে যুক্ত ছিলেন। তিনি একক-কণা হিম-ইলেকট্রন অণুবীক্ষণ (ক্রায়ো-ইলেক্ট্রন মাইক্রোস্কপি ক্রায়ো-ইএম) ক্ষেত্রের প্রতিষ্ঠাতা হিসাবে পরিচিত, যার জন্য তিনি জাক দ্যুবোশে এবং রিচার্ড হেন্ডারসনের সাথে যৌথভাবে ২০১৭ সালে রসায়নে নোবেল পুরস্কার লাভ করেন। তিনি ব্যাকটেরিয়া এবং সুকেন্দ্রিক জীবের রাইবোসোমের গঠন ও ক্রিয়া বিষয়ে উল্লেখযোগ্য অবদান রাখেন।
## নোবেল বিজয়
ক্রায়ো-ইলেক্ট্রন মাইক্রোস্কোপি আবিষ্কারের জন্য ২০১৭ সালের রসায়নে নোবেল জিতেছিলেন ইওয়াখিম ফ্রাংকসহ তিন বিজ্ঞানী। অন্য দুজন হলেন জাক দ্যুবোশে ও রিচার্ড হেন্ডারসন। বলা হয়েছে, ক্রায়ো-ইলেক্ট্রন মাইক্রোস্কোপিতে ইলেক্ট্রন বিমকে ব্যবহার করে কোষের ক্ষুদ্রাণুক্ষুদ্র কাঠামো পরীক্ষা করা সম্ভব। একইসঙ্গে, ক্রায়ো-পদ্ধতির মাধ্যমে কোষকে ফ্রিজ করে তাকে পরীক্ষা করা সম্ভব করে দেখিয়েছেন এই তিন বিজ্ঞানী। নোবেল কমিটির মতে, এতদিন ডাই করিয়ে কোষের বিভিন্ন কার্যপ্রক্রিয়া পরীক্ষা করা হতো। কিন্তু, এ পদ্ধতিতে অত্যন্ত সহজেই তা স্বাভাবিকভাবেই সম্ভব হবে। এই প্রক্রিয়া জীবের রসায়ন বুঝতে ও বিভিন্ন ওষুধ তৈরি করতে সাহায্য করবে বলে জানিয়েছে নোবেল কমিটি।

## তথ্যসূত্র

বিষয়শ্রেণী:১৯৪০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:নোবেল বিজয়ী রসায়নবিদ
বিষয়শ্রেণী:জার্মান নোবেল বিজয়ী
বিষয়শ্রেণী:মার্কিন যুক্তরাষ্ট্রে জার্মান অভিবাসী
বিষয়শ্রেণী:মিউনিখ লুডভিগ ম্যাক্সিমিলিয়ান বিশ্ববিদ্যালয়ের প্রাক্তন শিক্ষার্থী
বিষয়শ্রেণী:কলাম্বিয়া বিশ্ববিদ্যালয়ের শিক্ষক
বিষয়শ্রেণী:আলবানি, সানি বিশ্ববিদ্যালয়ের শিক্ষক